Turci izbacili Džulijan Mur iz reklame zbog "loše glume" - Vijesti.me\nTurci izbacili Džulijan Mur iz reklame zbog "loše glume"\nIzvori iz ministarstva turizma navode da otkazivanje kampanje ne predstavlja neki poseban problem budući da je snimljeno više od 30 sličnih filmova sa drugim glumcima\nIako je Džulijan Mur ove godine osvojila Oskara ulogom u filmu "I dalje Alis", njene glumačke vještine nisu nimalo impresionirale turske turističke poslenike.\nKako prenosi Gardian, glumica je izbačena iz najnovije reklamne kampanje Turske turističke agencije zbog, kako je navedeno, "loše glume".\nMurova je angažovana kao zaštitno lice četiri miliona dolara vrijedne marketinške kampanje, pod nazivom "Home Of". Trebalo je da se pojavi u reklami u kojoj leti avionom i prisjeća se putovanja u Tursku u svom djetinjstvu.\nAli, kada su je turski zvaničnici odgledali, tražili su da se reklama ponovo snimi, ocijenivši da je njena gluma "nezadovoljavajuća".\nGlumica je, međutim, odbila da to učini i cijela kampanja je otkazana, piše turski list Hurijet.\nPojedini turski zvaničnici su kritikovali izbor tako "depresivne osobe" za turističku reklamu, dok su drugi negodovali zbog velike svote koja je data jednoj holivudskoj zvijezdi da bi promovisala turski turizam.\nIzvori iz ministarstva turizma navode da otkazivanje kampanje ne predstavlja neki poseban problem budući da je snimljeno više od 30 sličnih filmova sa drugim glumcima.\nSultan 3 godine i 7 mjeseci\nStvarno je ova diva pocela previse da koketira. Skoro svako od njih jednom pukne zbog slave, novca itd


Izabran novi menadžment agencije Prime Communications - Marketing Mreža\nREGION – Agencijom Prime Communications od 15. februara upravljaće Dobrila Močević, izvršni direktor, koja će voditi kancelariju u Sarajevu i Andrea Vuković, direktor za razvoj, koja će voditi kancelariju u Banjaluci. Ovlašćenja i nezavisnost u odlučivanju i upravljanju agencijom dodatno su osnažena statusom partnera u agenciji. Dosadašnji generalni direktor agencije, Dragan Močević, zadržaće savetodavnu ulogu u strateškim projektima, navodi se na sajtu ove agencije.\n„Ovu odluku doneo sam s ciljem reorganizacije kompanije koja je već 12 godina lider u odnosima s javnošću u BiH. Vreme je da napravimo novi iskorak. Vreme je za novi rast, za novu energiju, za nove ideje, projekte, poslove i klijente. Za mene je vreme da svoju firmu prepustim menadžerima koji mogu da naprave rezultate kakve želim od Prime-a, a da se ja posvetim nekim projektima za koje zbog obaveza u agenciji godinama nisam imao dovoljno vremena,“ rekao je Dragan Močević, osnivač agencije Prime Communications.\nPromena u upravljačkoj i organizacionoj strukturi agencije Prime Communications prva je od mnogih promena koje agencija planira u ovoj godini s ciljem poboljšanja kvaliteta usluga.\nrazvoj agencije na tržištu


Da sela postanu atraktivna mesta za rad i život - Bolja Zemlja\nDa sela postanu atraktivna mesta za rad i život\nMinistar poljoprivrede i zaštite životne sredine prof. dr Snežana Bogosavljević Bošković prisustvovala je Međunarodnom sajmu „Zelena nedelja“ u Berlinu, i na poziv saveznog ministra za hranu i poljoprivredu Nemačke Kristijana Šmita, učestvovala je na 8. Berlinskom samitu ministara poljoprivrede 2016.\nPrilikom posete Berlinu ministar Bogosavljević Bošković je izjavila da su ministri poljoprivrede iz skoro 60 zemalja sveta saglasni da se moraju preduzeti maksimalni napori za pomoć razvoju poljoprivrede, za šta je potrebna podrška svih vlada i društva.\n„Samo na taj način sela će postati atraktivna mesta za rad i život, a socijalne i ekonomske nejednakosti između gradskih i seoskih područja ublažiti“, rekla je ministar poljoprivrede.\nBerlinski samit ministara poljoprivrede tradicionalno se organizovao u okviru najvećeg Međunarodnog sajma „Zelena nedelja“- sajma za prehranu, poljoprivredu i hortikulturu.\nOve godine skup je bio posvećen temi „Kako da nahranimo naše gradove – poljoprivreda i ruralna područja u eri urbanizacije“.\nMinistar Bogosavljević Bošković je prenela da su na samitu učestvovali visoki svetski zvaničnici iz oblasti poljoprivrede, među kojima je 59 ministara.\n„Svi oni saglasni su da je obezbeđivanje i ostvarivanje prava globalne populacije na bezbednu i pristupačnu hranu i stabilnost ishrane jedan od ključnih izazova 21. veka, a u rešavanju tih izazova veliku ulogu odigraće težnja ka stvaranju političkog, ekonomskog i društvenog okvira za produktivnu i održivu poljoprivredu.“ rekla je Bogosavljević Bošković i dodala da će ključnu ulogu imati pravno siguran pristup poljoprivrednom zemljištu, podrška investicijama u inovacijama, edukacija poljoprivrednih proizvođača, podizanje atraktivnosti ruralnih područja kroz jačanje ekonomske i socijalne infrastrukture u selima.\n„Ministri su na samitu istakli saglasnost da se moraju učiniti maksimalnni napori kako bi se potpomogao razvoj poljoprivrede i da se za to mora tražiti snažna podrška vlada i društva u celini. Što se tiče razvoja poljoprivrede, veliku ulogu u tome imaju žene i mladi, a to su ključne stvari i izazovi u vremenima koja dolaze, odnosno način da se obezbedi održiva poljoprivreda i dovoljne količine hrane kao i njena bezbednost“, navela je ministar.\nTokom posete Berlinu, ministar Bogosavljević Bošković je razgovarala sa ministrom poljoprivrede, šumarstva i hrane Slovenije Dejanom Židanom o daljim aktivnostima na unapređenju bilateralne saradnje dve temlje kao i o predstojećim aktivnostima na proglašenju Svetskog dana pčela, čiji je inicijator Slovenija, a Srbija je među 10 zemalja koje će biti zvanični prelagači te inicijative.\nMinistar Bogosavljević Bošković susrela se i sa mađarskim ministrom Šandorom Fazekašem sa kojim je razgovarala o iskustvima oko državnog poljoprivrednog zemljišta i dogovorila njegovu posetu Srbiji u narednih mesec dana, kao i sa crnogorskim kolegom Ivanovićem sa kojim je razgovarala o saradnji u oblasti EU integracija i iskustvima u oblasti ruralnog razvoja.\nMinistar Bogosavljević Bošković razgovarala je i sa nemačkim ministrom poljoprivrede Šmitom, austrijskim ministrom Ruprehterom i luksemburškim kolegom Etgenom.\nNa inicijativu iranske strane planiran je i sastanak sa iranskim ministrom poljoprivrede Mahmudom Hodžatijem i razgovor o mogućem susretu povodom potpisivanja Sporazuma o saradnji u oblasti zdravlja bilja i biljnog karantina u cilju sprečavanja širenja biljnih bolesti i štetočina, koje mogu da imaju katastrofalne posledice po poljoprivredu i ekonomiju jedne zemlje.\nSajam „Zelena nedelja“, 81. po redu spada u najveće međunarodne sajmove tog tipa i svake godine okupi više od 1.700 izlagača i veliki broj posetioca koji mogu da uživaju u degustacji hrane iz najrazličitijih delova sveta.\nPrethodni tekstGost prof dr Zoran Rajić iz Ministarstva poljoprivrede\nSledeći tekstMladi zasad višnje u Arandjelovcu


Vodotoranj na trgu Svetog Ištvana - Szeged Tourinform\nParkom okruženi vodotoranj od armiranog betona čeka posetioce na trgu Svetog Ištvana. Toranj kapaciteta 1004,8 m3 vode koji je projektovao Silard Zilinski (Zielinski Szilárd) izgradjen je 1904. godine, a i dan danas je u originalnoj funkciji.U celosti je izgradjen od armiranog betona, nisu izuzetak ni ulazna vrata, ni barjak koji izbija na visinu od 54,9 metara. Od renoviranja 2006. godine u tornju visi Fukovo klatno koja dokazulje da se zemlja okreće oko svoje ose. Pored šarenih balona sode i izložbe istorije fizike sa vidikovca vodotornja turisti koji prihvataju izazov penjanja stepeništem se mogu diviti panorami grada. Oko torenja su biste sedam poznatih arhitekata koji su značajno doprineli izgledu grada Segedina.\nOd 1. aprila do 31. oktobra svake prve subote u mesecu od 10 do 16 časova. U ovo vreme bez prethodne najave moguća je poseta vodotornju i izložbama za svakoga uz ulaznicu kupljenu na licu mesta.\nodrasli: 610 Ft, úaci, penzioneri: 400 Ft, deca ispod 6 godina besplatno.\nPopusta za grupe nema, pratioci djačkih grupa plaćaju 400 Ft, na osnovu najave.\nZa grupe iznad 10 osoba moguća je poseta i u drugim vremenskim periodima uz prethodni dogovor sa vodoprivredom. Najava i tempiranje poste sa firmom Szegedi Vízmű ZRt, Ivóvíz proizvodni pogon:\nGrupni posetioci mogu da kupe ulaznice u Tourinform kancelariji uz dogovor sa vodoprivredom.\nRadno vreme Tourinform kancelarije:\nOd 1. septembra do 31. maja: ponedeljak-petak: 9-17 časova, subotom: 9-13 sati\nOd 1. juna do 31. avgusta : ponedeljak-četvrtak : 9-17 časova, petak: 9-18 časova , subotom – nedelja: 10-16 sati\nPraznicima i značajnim danima:\nPo prethodnoj najavi praznicima i značajnim datumima moguća poseta uz kupljenu ulaznicu.\nSegedsinsko vodoprivredno preduzeće godišnje 1-2 puta organizuje otvoreni dan, kada kao i pre ulaz je besplatan.


Šargovac: Otvorena nova saobraćajnica, dogodine nastavak projekta Šargovac: Otvorena nova saobraćajnica, dogodine nastavak projekta\nObjavljeno: 8. 10. 2019 u 14:26h\nNovoizgrađena saobraćajnica kroz centralni dio Šargovca, jednog od najvećih prigradskih naselja, danas je otvorena za saobraćaj, u okviru projekta vrijednog oko milion KM. Ovaj projekat, realizovan u okviru investicionog ciklusa „Banjaluka se gradi“, biće nastavljen i iduće godine, gradnjom nove dionice Šargovačke ulice.\n“Stanovnici ovog izuzetno naseljenog kraja, a posebno đaci, sada su dobili puno bolje uslove za život”, naglasio je gradonačelnik Igor Radojičić koji je danas obišao novoizgrađenu saobraćajnicu.\n“Nedavno smo završili čitav Istočni bulevar, a sada na zapadnoj strani grada koja je malo kompleksnija, uz ovu radimo i Ulicu kralja Aleksandra i kružnu raskrsnicu u Isaije Mitrovića. Takođe, treba da uđemo u radove na izgradnji nove poprečne saobraćajnice Lauš-Paprikovac, tako da i ovi krajevi, koji su veoma naseljeni, dobiju najbolje moguće poveznice i istovremeno bezbjednije odvijanje saobraćaja”, istakao je Radojičić.\n“Gradski odbor Socijalističke partije predložio je Vladi RS da se izgradi dio Šargovačke ulice, što je i prihvaćeno. Ovim putem, u ime mještana Šargovca, zahvaljujem Vladi RS, Gradu i predsjednici Željki Cvijanović koji su podržali realizaciju ovog projekta, veoma značajnog za stanovnike Šargovca”, kazao je Selak.\n“Siguran sam da će, zahvaljujući ovom projektu, ali i onim koji će tek biti realizovani, mnogi željeti da se nastane u našem naselju”, rekao je Radaković.


Zajednička inicijativa SAD i Turske\nAmerička državna sekretarka Hilari Klinton i turski šef diplomatije Ahmet Davutoglu razgovaraju nakon konferencije za novinare u Istanbulu\nZvaničnici dve zemlje najavili su formiranje radne grupe zadužene za odgovor na situaciju u Siriji koja se sve više pogoršava\nSjedinjene Države i Turska formiraće radnu grupu koja će izraditi planove za moguće razvoje događaja u Siriji, sa ciljem ubrzanja pada režima Bašara al-Asada.\nTu incijativu su danas u Istanbulu najavili američka državna sekretarka Hilari Klinton i turski šef diplomatije Ahmet Davutoglu. Klinton i Davutoglu su naglasili da će radna grupa koordinisati vojnu, obavještajnu i političku reakciju na situaciju u Siriji, koja se sve više pogoršava.\nOdgovarajući na pitanje da li to obuhavata i opcije poput uvođenja zone zabrane letenja iznad delova Sirije, Klinton nije isključila tu mogućnost, ali je istakla da je za nju neophodna dublja analiza. Klinton je kazala novinarima da su Vašington i Ankara saglasni da je potrebno utvrditi operativni plan u slučaju upotrebe hemijskog oružja u zemlji, zato što bi bila potrebna veća medicinska pomoć i smeštaj za izbeglice.\nDržavna sekretarka i njen turski kolega posetili su danas sirijske izbjeglice, dok je Klinton takođe razgovarala sa sirijskim opozicionim aktivistima. Turski zvaničnici navode da se broj Sirijaca, koji traže utočište u Turskoj, povećao na tri hiljade dnevno i da će zemlji zbog toga možda biti potrebna međunarodna pomoć.


Daniel Serwer: Kantoni i entiteti, te mogućnost veta, morat će nestati - Čitaj.ba\nPočetna/Vijesti/BiH/Daniel Serwer: Kantoni i entiteti, te mogućnost veta, morat će nestati\nPredsjednik Joe Biden predstavio je osnove vanjske politike Sjedinjenih Država za naredne četiri godine prilikom prve zvanične posjete State Departmentu 4. februara. Tada je govorio o klimatskim promjenama i pandemiji kao globalnim izazovima, te je najavio jačanje američke uloge u međunarodnim organizacijama, veći diplomatski angažman i saradnju sa tradicionalnim saveznicima.\nOsim nekoliko izuzetaka poput Kine, Rusije i Mijanmara, nije spominjao konkretne države ili regione, pa ni Zapadni Balkan.\n“Također znamo da je su Joe Biden i Angela Merkel, njemačka kancelarka, razgovarali i o Zapadnom Balkanu. To je interesantno”, kaže McCarthy. „Mislim da od nove administracije možemo očekivati da će politike za Zapadni Balkan pobliže koordinirati sa Briselom”.\nDavid L. Phillips, direktor Programa za izgradnju mira i ljudska prava na univerzitetu Columbia, ima slično mišljenje:\n“Biden će se obavezati na transatlantsku saradnju. Njegov pristup Balkanu imat će snažnu osnovu u zajedničkom radu Sjedinjenih Država i Evropske unije (EU)“.\n“Ako Bosna bude spora i bude pravila probleme, ako dozvoli Rusiji da ometa integraciju u euroatlantske institucije, Zapad neće imati mnogo strpljenja za Bosnu, a kad smo već kod toga, ni za Kosovo”.\nUzimajući u obzir američke interne probleme, te dešavanja u drugim dijelovima svijeta, sagovornici Glasa Amerike kažu da nisu sigurni koliko će zapravo Zapadni Balkan biti u fokusu administracije Joe Bidena. Kao izazov navode i razmimoilaženja sa evropskim partnerima po različitim pitanjima.\nPrimjerice, Njemačka i Rusija sarađuju na izgradnji gasovoda Sjeverni tok 2 (Nord Stream 2), čemu se Sjedinjene Države protive.\n“Ne možemo očekivati da će Zapadni Balkan biti prioritet prvog reda za administraciju“, kaže McCarthy. „Moramo uzeti u obzir ne samo međunarodnu scenu, nego i domaća pitanja kojima se nova administracija mora baviti, poput odgovora na pandemiju i političke polarizacije, koja nažalost raste u našoj zemlji. Tako da će se morati fokusirati na to, jer to očekuju i birači”.\n“Bidenova administracija će vjerovatno veći prioritet staviti na saradnju sa Evropljanima. Ali mislim da ćemo vidjeti razlike u politikama koje zbog takvog samostalnog (američkog) pristupa nisu bile toliko uočljive tokom protekle četiri godine. Ne mislim da će se Brisel i Washington slagati po svim pitanjima, ali će biti mnogo otvoreniji za razgovore”.\n“Da bi riješili zastoj u Bosni, američki i evropski predstavnici moraju napraviti plan djelovanja za ustavne, administrativne i izborne reforme”, rekao je tada ekspert za Zapadni Balkan Janusz Bugajski, dodajući da je potrebno jačati centralnu vladu, a smanjivati finansiranje entiteta i kantona.\n“Kantoni i entiteti, kao i nacionalna ograničenja, te mogućnost veta, morat će nestati. Amerikanci i Evropljani bi trebali pozdraviti perspektivu novog građanskog ustava”.\nOpširnije možete pročitati na portalu Glas Amerike.\nSrbijanski mediji: Zloglasni neonacista iz Srbije protjeran u BiH?\nUjguri opisali stravična silovanja u kineskim logorima


Sveće na Mitrovskim zadušnicama izazvale požar - juGmedia\nZapaljene sveće za pokoj duše umrlih pred Mitrovske zadušnice na romskom groblju u Golemom selu kod Vranja, izazvale su požar koji je juče tinjao tokom čitavog dana.\nPrema izjavama očevidaca, mnoštvo sveća zapaljenih na romskom groblju u zaseoku Grnčarica na obodu Golemog Sela, zahvatile su suvu travu u neposrednoj okolini, piše Ok radio.\nJedan od meštana ovog sela Goran Stanković, kaže da je manja vatra tinjala tokom dana, a lokalni Romi čiji preci počivaju na ovom groblju, došli su da je ugase, međutim, predveče se vatra ponovo pojavila i nastavila da se širi.\n“Iako se činilo da će svaki čas da se ugasi, plamen je nastavio uporno da zahvata okolnu travu i šiblje i da se širi prema Mijovcu, tako da smo bili primorani da pozovemo vatrogasce. Nismo smeli da čekamo noć savatrom u blizini koja svaki čas može da se nekontrolisano proširi”, opisuje Stanković.\nPolicijska patrola i pripadnici Vatrogasne brigade iz Vranja su stigli u večernjim časovima i oko 22:30 časova lokalizovali i ugasili požar.\nKako je Mitrovskim zadušnicama prethodio duži sušni period, ovakav sled stvari je veoma pogodan za širenje požara, Gradska uprava u Vranju je izdala upozorenje o zabrani paljenja strnjike, za šta su zaprećene i novčane kazne.\nLESKOVAC/GRDELICA - Više od stotinu stanovnika Grdelice i okolnih mesta, koji već tri nedelje nemaju vodu za piće, protestvovali su danas ispred zgrade…


Ivanić: BIH će predsjedavati Savjetom Evrope s ozbiljnošću\nBiH je predsjedavanje Savjetom Evrope shvatila kao ozbiljan zadatak koji će ispunjavati sa najvećom odgovornošću i predanošću, rekao je danas u Strazburu predsjedavajući Predsjedništva BiH Mladen Ivanić obraćajući se Parlamentarnoj skupštini Savjeta Evrope.\nU obraćanju povodom predsjedavanja BiH Savjetom Evrope, Ivanić je ocijenio da je situcija na zapadnom Balkanu danas mnogo bolja nego prije 20 godina, kada je bilo nezamislivo da BiH i Srbija istovremeno predsjedavaju Savjetom Evrope i OEBS-om, ključnim organizacijama koje se bave zaštitom ljudskih prava.\nIvanić je istakao da se "slučaj BiH može nazvati uspjehom i da se manje-više ide ka tome da BiH postane normalna zemlja".\n"Učimo lekcije i načine kako prevazići izazove", rekao je Ivanić i dodao da je i međunarodna zajednica promijenila pristup.\nIvanić očekuje da će iduće sedmice biti usvojena reformska agenda, nakon čega slijedi akcioni plan za njeno provođenje i na kraju aplikacija za članstvo u EU.\nOn je naglasio da odgovor na aplikaciju neće biti pozitivan ukoliko ne bude riješeno pitanje provođenja odluke Suda za ljudska prava Strazburu u predmetu "Sejdić i Finci", što bi, kako očekuje, moglo da se desi do kraja 2017. godine.\nIvanić je ukazao da u BiH postoje tri viđenja budućnosti zemlje, o čemu nema dogovora, ističući da u ovom trenutku treba tražiti rješenje za pitanja koja se odnose na ekonomiju i realan život.\nPredsjedavajući Predsjedništva BiH smatra da politički lideri moraju da se bore protiv ekstremizma i da se ne može ingorisati pitanje stranih boraca.\nOn je izrazio očekivanje da bi do kraja godine mogli da budu objavljeni rezultati popisa stanovništva u BiH, koji ne bi trebalo da imaju nikakav uticaj na politički sistem zemlje.\n"To je čisto tehničko pitanje, koje ne bi trebalo da ima bilo kakav uticaj na politički život u BiH", dodao je Ivanić.


Jeftini letovi iz Hurgade za Sankt Peterburg - Avio karte Hurgada Sankt Peterburg - eSky.rs\nAvio karte iz Hurgade za Sankt Peterburg\nPretražite letove iz Hurgade za Sankt Peterburg\nProverite najbolje prilike za letove iz Hurgade za Sankt Peterburg\n✔ Postoje li posebne ponude za letove iz Hurgade za Sankt Peterburg na eSky.rs?\n✔ Mogu li se pobrinuti za osiguranje prilikom rezervacije leta iz Hurgade za Sankt Peterburg?\n✔ Ako rezervišem let iz Hurgade za Sankt Peterburg, mogu li da rezervišem ujedno i smeštaj?\n✔ Koje avio-kompanije nude letove iz Hurgade za Sankt Peterburg?\nBudite sigurni, da na eSky.rs ponuda letova iz Hurgade za Sankt Peterburg uključuje ne samo niskotarifne avio-kompanije, već i one koje su specijalizovane za visoki standard.\nHurgada Sankt Peterburg\nJeftini letovi do Egipta Jeftini letovi iz Egipta Jeftini letovi za Abu Simbel Jeftini letovi iz Abu Simbela Jeftini letovi za Karo Jeftini letovi iz Karoa\nJeftini letovi do Palaua Jeftini letovi iz Palaua Jeftini letovi do Fort St. John North Peace Jeftini letovi od Fort St. John North Peace


Subvencije za zapošljavanje u opštini Čajetina – Vila As\nBiznis • Događaji • Info • Lokalna privreda • Politika • Vesti\nSubvencije za zapošljavanje u opštini Čajetina\nOpština Čajetina je u saradnji sa Nacionalnom službom za zapošljavanje filijala Užice raspisala javni poziv poslodavcima za dodelu subvencije za otvaranje novih radnih mesta u 2014. godini na području opštine Čajetina. Subvencija za otvaranje novih radnih mesta odobrava se poslodavcima sa područja opštine Čajetina radi zapošljavanja nezaposlenih lica koja se vode na evidenciji Nacionalne službe za zapošljavanje filijala Užice/ispostava Čajetina (u daljem tekstu: Nacionalna služba).\nOve subvencije se odobravaju u jednokratnom iznosu od 100.000 dinara po licu, poslodavcima koji zapošljavaju do 50 nezaposelenih lica.\nPoslodavac, odnosno organizaciona jedinica poslodavca u kojoj se zapošljavaju lica, mora biti registrovana najmanje tri meseca pre datuma podnošenja zahteva. Poslodavac koji je ostvario pravo na subvenciju za otvaranje novih radnih mesta dužan je da zaključi ugovor o radu sa nezaposlenim licem, na neodređeno vreme, sa punim radnim vremenom, u trajanju od najmanje 24 meseca od dana zasnivanja radnog odnosa i da izmiruje obaveze po osnovu doprinosa za obavezno socijalno osiguranje, u skladu sa zakonom.\n– državni organi, organizacije i drugi direktni i indirektni korisnici budžetskih sredstava i udruženja građana, osim ukoliko se na novotvorenim radnim mestima zapošljavaju osobe sa invaliditetom osim;\n– podnosioci zahteva koji obavljaju delatnost u oblasti eksploatacije uglja, snadbevanja el.energijom, gasom, parom i klimatizacija, taksi prevoz, finansijske delatnosti i delatnosti osiguranja, kockanje i klađenje;\n– podnosioci zahteva koji su koristili subvenciju po javnom pozivu za ista lica u toku prethodne 3 godine;\n– poslodavci koji nisu uspešno poslovali 12 meseci nakon pravosnažnog rešenja o usvajanju plana reorganizacije i obustavljanju stečajnog postupka ili nakon kupovine privrednog subjekta nad kojim je pravosnažnim rešenjem okončan stečajni postupak.\nJavni poziv je otvoren od dana objavljivanja na sajtu opštine Čajetina i oglasnim tablama Opštine i listu „Poslovi“, sajtu NSZ i oglasnim tablama NSZ filijala Užice/ispostava Čajetina i opštine Čajetina i otvoren je do 20.07.2014.godine.\nŠto se tiče uslova javnog poziva predviđeno je da poslodavci koji konkurišu za subvencije moraju da ispune sledeće uslove:\nda zapošljava lica sa evidencije Nacionalne službe na novootvorenim radnim mestima\npodnese zahtev sa biznis planom;\nodrži broj zaposlenih u poslednja tri meseca koja prethode mesecu u kome je podnet zahtev, osim u slučaju prirodnog odliva zaposlenih (ostvarivanje prava na penziju, smrt zaposlenog i sl.);\nda uspešno posluje;\nda je izmirio ranije ugovorne obaveze i izmirio potraživanja prema Nacionalnoj službi, osim za obaveze čija je realizacija u toku\nne zapošljava lica koja su u periodu od šest meseci pre podnošenja zahteva za dodelu subvencije bila u radnom odnosu kod tog poslodavca, odnosno kod poslodavca koji je osnivač ili povezano lice sa poslodavcem podnosiocem zahteva;\nda nije privredni subjekt u teškoćama, u smislu zakonskih propisa kojima se reguliše kontrola i dodela državne pomoći.\nPredviđeno je da zainteresovani podnesu sledeća dokumenta prilikom konkurisanju:\nspisak lica koja se zapošljavaju (ime i prezime, adresa i JMBG lica koja se zapošljavaju);\nporeska prijava o obračunatim i uplaćenim doprinosima za obavezno socijalno osiguranje na zarade/naknade, za poslednja tri meseca koja prethode mesecu u kome je podnet zahtev, overena od strane Poreske uprave;\nzavršni račun overen od strane Narodne banke, za godinu koja prethodi godini u kojoj se podnosi zahtev ili skraćeni bilans uspeha, odnosno pregled prihoda i rashoda i finansijskog rezultata za prethodnu godinu za podnosioce zahteva koji vode prosto knjigovodstvo (završni račun ne dostavljaju podnosioci zahteva koji su registrovali delatnost u tekućoj godini);\npotvrda banke o prometu na tekućem računu podnosioca zahteva za poslednja tri meseca koja prethode mesecu u kome je podnet zahtev;\npisana izjava podnosioca zahteva o svim drugim de minimis državnim pomoćima koje je dobio u prethodnom trogodišnjem fiskalnom periodu ili izjava podnosioca zahteva da nije koristio de minimis državnu pomoć;\ndokaz o vlasništvu/zakupu poslovnog prostora;\ndokaz o obezbeđenom plasmanu robe u zemlji/inostranstvu, ukoliko podnosilac zahteva raspolaže istim.\nŠto se tiče same procedure potrebno je podneti zahtev sa biznis planom u dva primerka, nadležnoj organizacionoj jedinici Nacionalne službe, prema sedištu poslodavca ili organizacione jedinice u kojoj se realizuje program, neposredno ili putem pošte, na propisanom obrascu koji se može dobiti u svakoj organizacionoj jedinici Nacionalne službe ili preuzeti na sajtu www.nsz.gov.rs.\nI na kraju zainteresovani će morati da sačekaju da se donese odluka o dodeli subvencija. Odluka će biti doneta na osnovu provere i bodovanja podnetog zahteva sa biznis planom. Predviđeno je da Nacionalna služba izvrši proveru podnetih zahteva, odnosno proveru ispunjenosti uslova Javnog poziva i priložene dokumentacije. Ukoliko zahtev ne ispunjava uslove predviđene Javnim pozivom neće se dalje razmatrati. Prilikom ocenjivanja zahteva sa biznis planom uzimaju se u obzir sledeći kriterijumi: vrsta delatnosti, razvijenost opštine na čijoj teritoriji se obavlja delatnost, broj novozaposlenih u odnosu na broj zaposlenih (odnos zaposlenih i nezaposlenih za koje se traži subvencija najviše do 1:51), prethodno korišćena sredstva Nacionalne službe, struktura lica koja se zapošljavaju, dužina obavljanja delatnosti poslodavca, povećanje broja zaposlenih kod poslodavca u prethodna 3 meseca poslovanja, potrebni resursi (poslovni prostor, oprema i obrtna sredstva), tržište prodaje (kupci i konkurenti), finansijski pokazatelji i procena važnosti podnetog zahteva sa biznis planom za lokalno tržište rada za područje filijale.\nBodovna lista se objavljuje na oglasnoj tabli nadležne filijale danom objavljivanja Javnog poziva.\nPrioritet pri dodeli subvencije ima poslodavac koji zapošljava lice iz kategorije teže zapošljivih, i to:\n– dugoročno nezaposlena lica, odnosno lica koja su nezaposlena duže od 12 meseci\n– nezaposleni bez kvalifikacija ili niskokvalifikovani\n– višak zaposlenih\n– izbegla i raseljena lica\n– povratnici po sporazumu u readmisiji\n– mladi do 30 godina\n– žene i ruralno stanovništvo\n– žrtve porodičnog nasilja i trgovine ljudima i\n– korisnici novčane socijalne pomoći.\nOdluku o odobravanju subvencije poslodavcu za otvaranje novih radnih mesta donosi direktor filijale Nacionalne službe, po dobijenoj saglasnosti predsednika opštine Čajetina. Odluka o dodeli subvencije poslodavcima za otvaranje novih radnih mesta objavljuje se na oglasnoj tabli NSZ filijale Užice/ispostava Čajetina i opštine Čajetina.\nDirektor filijale Nacionalne službe, ovlašćeni predstavnik lokalne samouprave i podnosilac zahteva, u roku do 30 dana od dana donošenja odluke o odobravanju subvencije, zaključuju ugovor, kojim se uređuju međusobna prava i obaveze i na osnovu koga se vrši isplata subvencije.\nPrilikom zaključivanja ugovora poslodavac je dužan da pribavi dokaz o zasnivanju radnog odnosa na neodređeno vreme za lica koja se zapošljavaju (ugovor o radu i prijava na obavezno socijalno osiguranje); datum zasnivanja radnog odnosa ne sme da bude pre datuma podnošenja zahteva; sredstva obezbeđenja ugovornih obaveza; fotokopija kartona deponovanih potpisa i pisani pristanak korisnika sredstava i žiranta za prikupljanje i obradu podataka o ličnosti.\nJavnim pozivom je previđeno da poslodavci moraju da pribave sredstva obezbeđenja:\n– za odobrena sredstva u iznosu do 300.000,00 dinara – dve istovetne blanko lične menice korisnika sredstava sa jednim žirantom, sa meničnim ovlašćenjima;\n– za odobrena sredstva u iznosu od 300.001,00 do 600.000,00 dinara – dve istovetne blanko lične menice korisnika sredstava sa dva žiranta, sa meničnim ovlašćenjima.\nUkoliko korisnik sredstava nije u mogućnosti da obezbedi menice kao sredstvo obezbeđenja za iznose do 600.000,00 dinara, može priložiti jedno od dolenavedenih dodatnih sredstava obezbeđenja, s tim da garancija banke u ovom slučaju mora biti u dvostruko većoj vrednosti od iznosa subvencije.\n– za odobrena sredstva u iznosu od 600.001,00 dinara do 1.000.000,00 dinara – dve istovetne blanko lične menice korisnika sredstava sa dva žiranta sa meničnim ovlašćenjima i dodatno sredstvo obezbeđenja po izboru:\nhipoteku prvog reda na nepokretnosti dvostruko veće vrednosti od iznosa subvencije ili\nzaložno pravo na pokretnim stvarima trostruko veće vrednosti od iznosa subvencije ili\ngaranciju banke u vrednosti iznosa subvencije u trajanju od 30 meseci ili\n– za odobrena sredstva u iznosu od 1.000.001,00 dinara i više – dve istovetne blanko lične menice korisnika sredstava sa dva žiranta sa meničnim ovlašćenjima i garancija banke u vrednosti iznosa subvencije u trajanju od 30 meseci.\n– za odobrena sredstva u iznosu do 600.000,00 dinara – dve istovetne blanko solo menice, sa meničnim ovlašćenjima ili jedno od dolenavedenih dodatnih sredstava obezbeđenja;\n– za odobrena sredstva u iznosu od 600.001,00 dinara do 1.000.000,00 dinara – dve istovetne blanko solo menice, sa meničnim ovlašćenjima i dodatno sredstvo obezbeđenja po izboru:\ngaranciju banke u vrednosti iznosa subvencije u trajanju od 30 meseci.\n– za odobrena sredstva u iznosu od 1.000.001,00 dinara i više – dve istovetne blanko solo menice sa meničnim ovlašćenjima i garancija banke u vrednosti iznosa subvencije u trajanju od 30 meseci.\nPokretna imovina koja je predmet ručne zaloge mora biti osigurana najkraće u periodu trajanja ugovorne obaveze i polisa osiguranja vinkulirana (preneto pravo korišćenja) u korist Nacionalne službe. Predmet založnog prava na pokretnoj imovini ne mogu biti vozila.\nPoslodavac kome je odobrena subvencija za otvaranje novih radnih mesta i zapošljavanje osoba sa invaliditetom, a korisnik je budžetskih sredstava i nije u mogućnosti da priloži menicu, potrebno je da kao sredstvo obezbeđenja ugovornih obaveza priloži izjavu odgovornog lica da su obezbeđeni svi preduslovi za realizaciju subvencije.\nŠto se tiče obaveza poslodavac – korisnik subvencije dužan je da:\n– lica za koja je ostvario pravo na subvenciju zadrži u radnom odnosu na neodređeno vreme, sa punim radnim vremenom, u trajanju od najmanje 24 meseca od dana zasnivanja radnog odnosa;\nU slučaju prestanka radnog odnosa sa licem za koje je ostavreno pravo, poslodavac je u obavezi da, u roku od 30 dana od dana prestanka radnog odnosa, zasnuje radni odnos na neodređeno vreme sa drugim nezaposlenim i da to lice zadrži u radnom osnosu najmanje do isteka ugovorom prediviđenog roka uvećanog za period u kome je izvršena zamena;\n– izmiruje obaveze po osnovu doprinosa za obavezno socijalno osiguranje u skladu sa zakonom;\n– delatnost, u periodu realizacije ugovorne obaveze, obavlja na teritoriji opštine na kojoj je ostvario pravo na subvenciju;\n– omogući Nacionalnoj službi praćenje realizacije ugovorne obaveze;\n– dostavi Nacionalnoj službi dokaze o realizaciji ugovorne obaveze;\n– obavesti Nacionalnu službu o svim promenama koje su od značaja za realizaciju ugovora, u roku od 8 dana od dana nastanka promene.\nPoslodavac – korisnik subvencije koji ne ispuni obaveze utvrđene ugovorom, dužan je da Nacionalnoj službi vrati iznos isplaćene subvencije, srazmerno procentu realizacije ugovorne obaveze, uvećane za zakonsku zateznu kamatu od datuma prenosa sredstava.\nŠto se tiče ostalih informacija, kao što su informacije o delatnostima koje ne mogu biti subvencionisane mogu se dobiti u svakoj organizacionoj jedinici Nacionalne službe, preko Pozivnog centra Nacionalne službe, telefon: 0800-300-301 ili na sajtu www.nsz.gov.rs kao i na sajtu opštine Čajetina www.cajetina.org\nNacionalna služba zadržava pravo da prilikom odlučivanja po podnetom zahtevu izvrši eventualno smanjenje predviđenog broja lica iz zahteva sa biznis planom.\nIzložba posvećena Petru Bojoviću u Čajetini


Alehandro Sabelja - Blic Sport\nMartino: Neću menjati stil igre Argentine, vrata otvorena i Tevezu\nNovi selektor fudbalske reprezentacije Argentine Herardo Martino rekao je da neće praviti drastične promene u stilu igre koja je selekciju odvela u finale ovogodišnjeg Svetskog prvesntva u Brazilu.\nBivši selektor Argentine Dijego Maradona rekao je da je Lionel Mesi mnogo bolje igrao za nacionalnu selekciju dok je on vodio reprezentaciju.\nSabelja: Naši fudbaleri su ponos Argentine\nSelektor Argentine Alehandro Sabelja rekao je da su njegovi fudbaleri "ponos nacije", iako su poraženi u finalu Svetskog prvenstva od Nemačke sa 0:1 posle produžetaka.\nSabelja preti Nemcima: Ovo je neverovatno, možemo da osvojimo "boginju"\nSelektor Argentine Alehandro Sabelja nije krio euforiju posle trijumfa nad Holandijom nakon boljeg izvođenja penala sa 4:2 (0:0) u polufinalu Mundijala.\nSabelja: Ovo je najbolja utakmica Argentine na Svetskom prvenstvu\nSelektor Argentine Alehandro Sabelja rekao je posle plasmana njegove ekipe u polufinale Svetskog prvenstva i pobede nad Belgijom da su njegovi fudbaleri odigrali najbolju utakmicu do sada na Mundijalu.\nSabelja veliča Mesija, as Barse svestan da Argentina mora bolje\nSelektor Argentine Alehandro Sabelja nije štedeo reči hvale na račun Lionela Mesija, koji je u 91. minutu postigao gol za pobedu "gaučosa" od 1:0 protiv Irana.\nSelektor Argentine: Ne želimo da potcenimo Bosnu, igraćemo pod pritiskom\nSelektor Argentine Alehandro Sabelja izjavio je pre duela sa Bosnom i Hercegovinom da neće potceniti protivnika, kao i da će njegovi igrači imati veliki pritisak zato što je prvi meč na Svetskom prvenstvu uvek nepredvidiv i težak.\nSabelja: Romero će biti prvi golman Argentine iako "greje" klupu u Monaku\nArgentinski selektor Alehandro Sabelja rekao je da će Serhio Romero biti prvi golman reprezentacije na prvenstvu sveta u Brazilu, uprkos tome što u Monaku uglavnom "greje" klupu.\nSabelja zadovoljan napadačima u reprezentaciji, Tevez će izvisiti\nSelektor fudbalske reprezentacije Argentine Alehandro Sabelja rekao je da je zadovoljan napadačima na koje računa, što znači da prvotimac Juventusa Karlos Tevez ima male šanse da se nađe u sastavu za prvenstvo sveta.\nTevez: Moj odlazak na Mundijal i dalje zavisi samo od Sabelje\nFudbaler Juventusa Karlos Tevez rekao je da od selektora Argenitne Alehandra Sabelje zavisi da li će on zaigrati na Svetskom prvenstvu u Brazilu.\nSabelja: Mesi je nezamenljiv\nSelektor fudbalske reprezentacije Argentine Alehandro Sabelja rekao je da je Lionel Mesi nezamenljiv, ali da je zadovoljan učinkom ostalih fudbalera u prijateljskoj utakmici protiv Italije.\nSabelja: Mesi je više od fudbalera, on stalno traži nove izazove\nSelektor reprezentacije Argentine Alehandro Sabelja rekao je da je dobitnik Zlatne lopte Lionel Mesi "više od fudbalera".\nSabelja: Mesi ne može da odigra loše, važno je samo da bude miran i srećan\nSelektor fudbalske reprezentacije Argentine Alehandro Sabelja rekao je da Lionel Mesi teško može da odigra loše neku utakmicu.\nNovi selektor Argentine Alehandro Sabelja izjavio je danas da oseća potrebu da poboljša igru tima, počevši od prijateljske utakmice koju njegova ekipa igra ove nedelje protiv Venecuele u Indiji.\nNišta od Maradone, Sabelja novi selektor Argentine\nFudbalski savez Argentine je za novog selektora reprezentacije imenovao Alehandra Sabelju, koji će naslediti Serhija Batistu posle neuspeha i eliminacije "gaučosa" u četvrtfinalu Kopa Amerike.


Viber lansirao grupne video pozive za velike sastanke i onlajn časove kao korak ka “novoj normali” posle epidemije COVID-19 | Mobilni.info\nNaslovna Aplikacije Viber lansirao grupne video pozive za velike sastanke i onlajn časove kao...\nPopularna aplikacija za razmenu poruka omogućava svojim korisnicima širom sveta da učestvuju u video pozivima zajedno sa do 20 ljudi, usled sve veće potrebe za ovim načinom komunikacija, bilo za privatnu ili poslovnu upotrebu.\nRakuten Viber, jedna od najvećih aplikacija na svetu za besplatnu i sigurnu komunikaciju, najavila je da je da će uskoro omogućiti opciju video poziva za grupe do 20 ljudi, neograničenog trajanja. Povučen ogromnim uspehom svojih grupnih audio poziva, Viber je odlučio da doda i video u nove opcije i tako odgovori na sve veću potrebu za video pozivima više ljudi odjednom, kako bi se na taj način izbegao rizik od okupljanja, bilo da je to sa porodicom, prijateljima ili kolegama.\nFizička distanca i postepeno prilagođavanje na novonastale okolnosti primoravaju ljude da budu pažljivi po pitanju toga kako se okupljaju u grupama – što je veoma naporno, imajući u vidu da druge srećemo svakodnevno, mnogo puta na dan. Bilo da su u pitanju šefovi koji drže časove kuvanja ili instruktori joge koji uče svoje polaznike kako da pravilno dišu, svim grupama potrebna je platforma na kojoj će se sastati. A pomoću opcije grupnih video poziva na Viberu sada mogu sve to vrlo lako da rade u okviru aplikacije, gde imaju i mogućnost deljenja, kao i video emitovanja i za mobilne telefone i za desktop uređaje. Opcija grupnih video poziva je logična nadogradnja ostalih Viber mogućnosti, uključujući grupni čet za do 250 ljudi, kao i grupne pozive za maksimalno 20 učesnika.\nKako biste započeli grupni video poziv, potrebno je samo da:\nKliknete na novo “video” dugme, koje je dodato na vrhu ekrana, ili jednostavno dodate nove učesnike u već uspostavljen video poziv.\nUživate u viđanju i razgovoru sa prijateljima, članovima porodice ili kolegama.\nGrupni video pozivi predstavljaju podijum za govornika, kog svi učesnici mogu da gledaju. Korisnici mogu da odaberu i koga će izdvojiti od svih učesnika u pozivu i postaviti na vrh ekrana. Takođe, mogu da utišaju svoj mikrofon ili onemoguće kameru tokom poziva, kao i da vide ko je od ostalih učesnika isključio svoj zvuk i video.\n“Uzbuđeni smo zbog toga što smo omogućili učesnicima video pozive za do 20 ljudi, i to ćemo proširivati vrlo uskoro. Viber ima važnu ulogu u društvu, sada više nego ikada, a to je da omogući korisnicima da lakše komuniciraju, jer će video pozivi biti sve veći deo naših života. Odlučili smo da lansiramo ovu mogućnost, kako bismo korisnicima dodatno približili prave lice-u-lice sastanke čak i kada oni nisu opcija”, kaže Ofir Eyal, operativni director kompanije Viber.\nO kompaniji Rakuten Viber\nAktuelne vizuelne elemente robne marke Rakuten Viber možete preuzeti iz našeg brend centra.\nViber lansirao grupne video pozive za velike sastanke i onlajn časove kao korak ka “novoj normali” posle epidemije COVID-19 was last modified: maj 19th, 2020 by ITN Team\nThe post Viber lansirao grupne video pozive za velike sastanke i onlajn časove kao korak ka “novoj normali” posle epidemije COVID-19 appeared first on ITNetwork.\nPrethodni tekstSony uverava da razvoj igara teče neometano, nema odlaganja za Playstation 5\nSledeći tekstTwitterovi zaposlenici mogu raditi od kuće zauvijek\nViber novom opcijom „nestajućih poruka“ za sve četove dodatno pojačava privatnost korisnika\nRakuten Viber predstavlja Moje beleške – digitalnu funkciju za organizaciju vašeg života unutar aplikacije


N1 — Cenzolovka\nNa sajtu peticije.online pokrenuta je peticija da televizije N1 i Nova S dobiju nacionalnu frekvenciju.\nĆorović o frekvencijama: N1 i Nova S nisu konkurencija trovačima sa Pinka (VIDEO)\nAktivistkinja za ljudska prava Aida Ćorović kaže za N1 povodom raspisivanja javnog konkursa za dodelu četiri televizijske nacionalne frekvencije da televizije N1 i Nova S nisu konkurencija B92 i Pinku. "Ne možete da budete konkurencija sa nekim ko su, slobodno mogu reći - trovači. Obrazovani sistem i mediji su najodgovorniji za ovakvo stanje u društvu, došli smo u stanje da će ljudi dobrovoljno pristajati na ispiranje mozga. Mi to živimo u punom kapacitetu, van velikih gradova većina ne zna da postoji N1 i Nova S, ne znaju za afere ove vlasti, slušaju mašineriju koja ozbiljno ispira mozak", rekla je ona.\nSavet Regulatornog tela za elektronske medije (REM) raspisao je javni konkurs za “izdavanje dozvola za pružanje medijske usluge televizijskog emitovanja i medijske usluge radija putem terestričkog digitalnog odnosno analognog prenosa za područje cele Republike Srbije”. Kako se navodi na sajtu REM-a konkurs je raspisan za četiri dozvole za televizijsko i četiri dozvole za radijsko emitovanje. To praktično znači da regulator nije uvrstio u konkurs slobodnu, petu TV dozvolu koja je pripadala TV Avala.\nNakon objavljivanja vesti da je radnik obezbeđenja banke u Beogradu vređao ekipu N1, kompanija Securitas Services d.o.o. čiji je zaposleni u pitanju uputila je izvinjenje televiziji N1.\nVeljanovski: Pomak u medijima tokom kampanje, loše što Vučić nije hteo na N1 (VIDEO)\nPredsednik Privremenog nadzornog tela za praćenje medija u toku izborne kampanje Rade Veljanovski izjavio je da postoji pomak u medijima što se tiče poštovanja pravila izborne utakmice, ali je dodao da bi voleo da taj pomak bude početak koji će razvojno da se poboljšava do narednih izbora i za buduća vremena. On je ocenio i da je dobro što su pojedini opozicioni političari otišli na televizije koje su naklonjene vlastima, ali i da je loše što predsednik Aleksandar Vučić nije želeo da se pojavi na TV N1.\nStrasti se ne smiruju: Žaklina Tatalović traži izvinjenje od Bojane Maljević\nDanašnja žustra rasprava na Tviteru između novinarke i voditeljke N1 Žakline Tatalović i glumice i producentkinje Bojane Maljević, dobila je svoj nastavak - Tatalović traži izvinjenje od Bojane Maljević.


Centar za razvoj obrazovanja | Naslovna\nCentar za razvoj obrazovanja od svog nastanka 2003. godine različitim aktivnostima doprinosi poboljšanju kvaliteta visokog obrazovanja. Kroz istraživanje i analizu razvojnih procesa i predlaganje praktičnih politika u oblasti visokog i stručnog obrazovanja, osposobljavanja i zapošljavanja Centar je značajno uticao na poboljšanje ukupnog sistema visokog obrazovanja.\nKao jedno od bitnih postignuća izdvaja se projekat “Reforma obrazovanja u Srbiji: osnivanje Nacionalnog saveta za stručno obrazovanje” realizovan u periodu od 2006. do 2009. godine, čiji je cilj bio osnivanje Nacionalnog saveta za stručno obrazovanje.\nKroz svoje aktivnosti umrežavanja, pružanja podrške i stručne pomoći nosiocima razvoja obrazovanja na regionalnom i međunarodnom nivou, CDE je pružao ekspertske usluge Evropskoj fondaciji za osposobljavanje (European Training Foundation – ETF) za njene aktivnosti u Srbiji. Centar je 2005. godine podržao regionalni časopis "Obrazovanje i razvoj". U periodu 2005 – 2008. godine objavljeno je ukupno osam brojeva ovog časopisa, na srpskom i engleskom jeziku.\nKao jedan od najvećih problema u okviru funkcionisanja visokog obrazovanje, izdvojila se korupcija, te je Centar osmislio i realizovao projekte posvećene iskorenjivanju korupcije iz sistema visokog obrazovanja.\nIako teži oblici korupcije, kao što je davanje novca za određene usluge, ipak nisu akutni jer nisu toliko rašireni, druge vrste koruptivnih praksi su veoma česte na velikom broju institucija i imaju veliki uticaj na smanjivanje kvaliteta studija. Drugi problem, osim manjeg opsega znanja i veština koji poseduju studenti, predstavlja i uticanje na stavove studenata koji posledično shvataju koruptivno ponašanje kao uobičajeno i normalno. Stoga oni ne prepoznaju određene prakse na svojim fakultetima kao korupciju, ali takođe i kada završe studije imaju veću toleranciju prema korupciji jer je percipiraju kao društveno prihvatljivu.\nCDE je uspeo da uvede pojam korupcije u visokom obrazovanju u javni diskurs u srpskoj javnosti – pre toga korupcija se uvek vezivala za druge sfere društva (carinu, pravosuđe, zdravstvo) ali nikada ne za sistem visokog obrazovanja. Sa obzirom na to da je prvi korak u rešavanju svakog problema njegova identifikacija, ovo se može uzeti kao značajan doprinos borbi za kvalitetnije i pravednije visoko obrazovanje u Srbiji.\nPrepoznavši transparentnost kao glavnu branu pojavi korupcije na univerzitetima, Centar sprovodi aktivnosti istraživanja i podizanja transparentnosti rada fakulteta.


Premijer RS - Srpskainfo\ndruštvo 10 mjeseci\n"POMOĆ NAM MNOGO ZNAČI, IMAĆEMO NOVI DOM" Višković darivao najugroženije porodice\nPredsjednik Vlade Republike Srpske Radovan Višković u vrijeme božićnih i novogodišnjih praznika posebnu pažnju posvetio je višečlanim socijalno ugroženim porodicama i samohranim majkama sa bolesnom djecom, uputivši 26 rješenja u iznosu od po 500 KM u vidu jednokratne novčane pomoći.\nSUTRA SASTANAK Tegeltija, Višković i Novalić o deblokadi 180 miliona KM za investicije\nU Sarajevu će sutra biti održan sastanak premijera Republike Srpske Radovana Viškovića, federalnog premijera Fadila Novalića i novim predsjedavajućim Savjeta ministara BiH Zoranom Tegeltijom, saznaje Klix.\nMilkica Milojević 1 godina\nRepublika Srpska će dobiti novu školu za novo doba i to, evo odmah, za koju godinu. Tako su bar najavili politički prvaci Srpske: predsjednica Željka Cvijanović, premijer Radovan Višković i ambiciozna ministarka prosvjete Natalija Trivić. Premijer reče da je plemenita namjera da se reforma obrazovanja, i to radikalna, temeljita, takoreći nemilosrdna, obavi do kraja mandata aktuelne vlade. A to znači do kraja 2022. godine.\nPREMIJER RS KRITIKOVAO SUDOVE I TUŽILAŠTVA Višković: Kako vas nije sramota da primate platu za svoj NERAD?\nPredsjednik Vlade RS obrušio se danas na sudove i tužilaštva u BiH, ističući da najveći dio problema kada je u pitanju korupcija, leži u tim institucijama.\nKOALICIONI KLINČ Dodik i Pavić ukrstili koplja oko premijera\nLideri SNSD i DNS Milorad Dodik i Marko Pavić ponovo tvrde pazar oko ključnih funkcija, i to oko budućeg premijera Republike Srpske, ukoliko ponovo osvoje vlast.\nPolitički partneri Saveza za promjene na IZBORE IZLAZE ZAJEDNO: Dragan Čavić biće podržan za premijera Srpske\nPolitički partneri Saveza za promjene, predvođeni SDS-om, PDP-om i NDP-om, uspjeli su postići dogovor te će na opštim izborima u oktobru ove godine nastupiti zajedno.\nDROGIRAN VOZIO AUTOMOBIL Uhapšen Banjalučanin koji je nakon testiranja bio POZITIVAN NA KOKAIN\nELIKSIROM MLADOSTI PROTIV ZARAZE Ekstrakt iz kore nara mogao bi pomoći u zaštiti od korone\nNASTRADAO DJEČAK (4) Vozač autobusa NASTAVIO PUT, za nesreću saznao tek kada ga je POLICIJA ZAUSTAVILA\nNASILJE I SIROMAŠTVO U DOBA KORONE Povećan broj žena u Sigurnoj kući u Banjaluci\nSUTRA SVETI JOVAN ZLATOUSTI SPC obilježava praznik posvećen velikom reformatoru i propovjedniku


Kad izvršitelj pokuca na vrata\n„Kada izvršitelj pokuca na vrata“ je fraza koja se često čuje u javnosti, deluje pomalo zastrašujuće, a svakako izaziva neprijatnost za građane koji se nađu u takvoj situaciji.\nVodič za zaštitu prava potrošača namenili smo svim građanima i građankama kako bi se upoznali sa svojim pravima i obavezama prilikom kupovine robe ili zaključivanja ugovora o pružanju usluga.\nPotrošač u izvršnom postupku se najčešće nalazi u položaju izvršnog dužnika, lica protiv kojeg se vodi postupak. Veliki broj građana našao se u situaciji da je protiv njih pokrenut postupak izvršenja na osnovu verodostojne isprave, najčešće radi naplate komunalnog ili srodnog potraživanja (npr. telekomunikacione usluge.\nAutori: Ranka Miljenović\nTransformacija Poreske uprave\nZašto je transformacija Poreske uprave bitna? Koji su ključni aspekti efikasne poreske uprave? Kako treba da izgleda transformacija Poreske uprave Srbije u kontekstu reforme javne uprave i pregovora sa EU? Kako Program ekonomskih reformi – ERP posmatra ovu oblast?\nPodizanje konkuretnosti prerađivačke industrije\nU ovom dokumentu urađena je kratka analiza na temu prerađivačke industrije u Srbiji, dat pregled ove prioritetne strukturne reforme u Programu ekonomskih reformi (ERP), kao i predlozi mogućih dopuna ili modifikacija radi unapređenja ove oblasti u narednom ERP-u.\nRazvoj i unapređenje širokopojasne infrastrukture\nStrategija digitalna agenda za Evropu je 2010 godine je postavila cilj po pitanju širokopojasnogpristupa do 2020. godine: prvo, univerzalna dostupnost pristupa od barem 30 Mbps u svim delovima teritorije i drugo, da barem 50% država u EU ima pristup od 100 Mbps. U ovom dokumentu možete saznati više na tu temu, a dokument posebnu pažnju pridaje razvoju širokopojasne infrastrukture u Srbiji.\nHorizontalni pregled prioritetnih strukturnih reformi\nNacionalni Programi privrednih reformi (Economic Reforms Programme,\nERP) zemalja kandidata za pristupanje EU su implementirani od strane resornih ministarstva, a načelno koncipirani i praćeni od EU. U ovom dokumentu dat je horizontalni pregled prioritetnih strukturnih reformi u okviru ERP-a.


Zasedao Parlement privrednika Jablaničkog i Pčinjskog okruga, priznanja "Hebi" i "Elradu" - Dnevnik Juga\nPočetna / EKONOMIJA / Zasedao Parlement privrednika Jablaničkog i Pčinjskog okruga, priznanja „Hebi“ i „Elradu“\nSrdjan Stamenkovic 07/12/2018\tEKONOMIJA, Leskovac Ostavi komentar\nU sali Regionalne privredne komore u Leskovcu održana je peta sednica Parlamenta privrednika Jablaničkog i Pčinjskog okruga.\nU radu sednice učestvovali su kao gosti i i direktorka Fonda za razvoj Republike Srbije i predstavnici Agencije za osiguranje depozita koji su uradili svoju prezentaciju.\n-Uspeli smo da promenimo neke zakone, da deo javnih ovlašćenja spustimo na nivo regionalnih privrednih komora i ono o čemu ćemo da diskutujemo je nezaobilazna tema ovih dana, a to su carine od 100% koje je uvela takozvana Kosovska vlada na proizvode iz Srbije. Želimo da budemo još bolji servis, da budemo promoteri privrede, a i da oslušnemo šta to privredi još nedostaje i šta treba menjati. Ono što privrednike najviše tišti su, svakako, doprinosi na zarade, problemi oko uvoza i izvoza, oko poreza… Sada privrednici sami kreiraju zakon, daju svoj predloge preko regionalnih privrednih komora u okviru lokalnih inicijativa, i tu možemo da, kad su lokalne samouprave, „utičemo“ na menjanje taksi, poreza i svega onoga što podpada pod lokalne obaveze – rekao je Goran Jović, direktor Regionalne privredne komore Jablaničkog i Pčinjskog okruga.\nNa sednici Parlamenta privrednika RPK dodeljena su priznanja liderima u proizvodnji i izvozu – „Hebi“ iz Bujanovac i „Elradu“ iz Vlasotinca.\nTagoviGoran Jović komora zakoni\nPrethodni LEČENJE NEPLODNOSTI: Tribina u okviru projekta „Radimo za bolju budućnost dece“\nSledeći Vlasotinačka Gimnazija obeležila 56. rođendan


Mladi Ukrajinac novi član "Lejker nacije" - BasketballSphere\nMladi Ukrajinac novi član “Lejker nacije”\nKompletan ovogodišnji draft, što se tiče Los Anđeles Lejkersa, prošao je u znaku evropskih igrača.\nNemački centar sa univerziteta Mičigen, Moric Vagner, izabran je sa 25. pozicije, njegov zemljak, svestrano krilo Isak Bonga, stigao je u “trejdu”, nakon što su ga kao 39. draftovali Filadelfija Siksersi, a 47. pik Lejkersi su iskoristili da uzmu sjajnog ukrajinskog šutera Svjatoslava Mihaljuka.\nDoskorašnji član Kanzas Džejhoksa, za koje je u seniorskoj sezoni ubacio 115 trojki uz 44 odsto preciznosti i tako postavio rekord univerziteta, u utorak je ostvario veliki cilj, potpisavši ugovor sa jednom od najtrofejnijih NBA franšiza.\nPosle prvih par utakmica u Letnjoj ligi, navijači su ga već prozvali “ukrajinskim Klejom” Tompsonom!\nMihajljuk (21, 203) je iz rodnog Čerkasija otišao u SAD sa samo 17 godina i postao najmlađi igrač u istoriji Big 12 konferencije. Za četiri godine sa Džejhoksima je tri puta dogurao do “Sweet 16” faze NCAA šampionata, a proletos su nastupili na Fajnal foru, gde ih je u polufinalu eliminisala Vilanova.\nOsim pomenute trojice “rukija”, Lejkersi su u prethodnih desetak dana potpisali slobodne agente Lebrona Džejmsa, Ražona Ronda, Lensa Stivensona i Džavejla Mekgija, dok je sa Kentavijusom Koldvel Poupom produžena saradnja.\nBrešino četvrto pojačanje – kapiten Pezara\nŽreb za Ligu šampiona: Olimpija na bivšeg šampiona Evrope


Sećanje na Koču Popovića\nDana 14.marta 2008. godine u Arhivu grada Beograda Udruzenje spanskih boraca i Sekcija boraca l. proleterske brigade organizovali su skup radi secanja na legendarnog komandanta NOV i POJ Kocu Popovica.\nSkupu je prisustvovao vise desetina boraca NOR, clanova Centra Tito, Drustva za istinu o NOB i Jugoslaviji , istoricara i javnih i kulturnih radnika Beograda.\nO zivotu i delu Koce Popovica govorio je Mirko Tepevac, a u ime l.proleterske brigade M.Bojic. Reneta Ulmanska citala je odlomke iz knjige A.Nenadovica "Razgovori s Kocom" i pesme Garsija Lorke (prevod Koca Popovic). Z.Saramandic i N.Karovic su izveli prigodan muzicki program ispunjen partizanskim pesmama.\nDirektor arhiva B.Prpa upoznala je prisutne sa legatom Koce Popovica koji je sve svoje knjige, spise i druga dokumenta zavestao na cuvanje Arhivu. U Arhivu je formirana posebna Kocina soba u kojoj ce mladi istoricari i drugi naucnici moci da kvalitetnije izucavaju Kocino delo.


HomePolitikaPromena Ustava uslov za jačanje vladavine prava\nKragujevac, 14. septembar 2021.\nMinistarka pravde u Vladi Republike Srbije Maja Popović prisustvovala je danas u Kragujevcu drugom javnom slušanju o Nacrtu akta o promeni Ustava i Nacrtu ustavnog zakona za sprovođenje Ustava.\nPopović je upoznala prisutne sa razlozima za promenu Ustava u oblasti pravosuđa i predloženim rešenjima, ističući da promene najvišeg pravnog akta predstavljaju uslov za reformu pravnog sistema i jačanje vladavine prava, kao osnova svakog demokratskog društva.\nOna je naglasila da od predloženih promena zavisi ne samo ispunjenje brojnih aktivnosti predviđenih Poglavljem 23, koje je od izuzetne važnosti u procesu pristupanja EU, već i ispunjenje preporuka Grupe država protiv korupcije (GREKO), što bi omogućilo da Srbija više ne bude na listi globalno nezadovoljavajućih zemalja u oblasti sprečavanja korupcije.\nMinistarka je posebno navela da se promene ustava sprovode prevashodno u interesu građana Srbije, radi unapređenja pravnog sistema, te jačanja nezavisnosti i nepristrasnosti pravosuđa.\nIspred Ministarstva pravde, javnom slušanju su prisustvovali i državna sekretarka Livija Pavićević, šef Kabineta Marijana Savić Simić i viši savetnik Vladimir Vinš.\nNa skupu su učestvovali i predsednica Odbora za ustavna pitanja i zakonodavstvo Narodne skupštine Jelena Žarić Kovačević, članovi resornog odbora Narodne skupštine, članovi Radne grupe, kao i šira javnost – predstavnici sudova, tužilaštava i strukovnih udruženja.\nPre javnog slušanja, Popović je obišla radove na izgradnji Palate pravde, koji su u završnoj fazi.\nRazmatrani bezbednosni izazovi tokom derbija „Crvena zvezda“– „Partizan“


Vesti online / Scena / Šoubiznis / Starleta demantovala da je spavala sa reperom\nNedavno se na internetu pojavila teorija da Drejk u svom hitu In My Feelings repuje o čuvenoj rijaliti zvezdi Kim Kardašijan, zbog čega su fanovi masovno počeli da veruju da su oni imali kratku avanturu. Glasine su počele da se šire tolikom brzinom, da je Kim lično morala da ih demantuje.\nNaime, jedna osoba je na Tviteru detaljno proučila tekst već svima poznate pesme. On je istakao da u pesmi ima brdo znakova koji ukazuju da su slavni reper i Kim imali kratku aferu. Između ostalog, pesma počinje rečima: "Kiki, do you love me?", a svi oni koji prate Keeping Up with the Kardashians znaju da je Kiki samo jedan od Kiminih nadimka.\nMeđutim, "dokazima" tu nije kraj. Kao prilog, fan je priložio i mapu naselja u kojem živi Vest porodica, ali i Drejk. Ispostavilo se da stih pesme: "I cut down the block, made a right/ spustio sam se niz blok, pa skrenuo desno", predstavlja pravu putanju koja vodi od njegove do Kimine kuće.\n* Rodžer Voters: Želite rat sa Rusima? Znate li sa kim imate posla?\n* Šokantno: Rasta pravi džoint i puši marihuanu (FOTO)\n* 10+10 sa Daliborom Andonovim Gruom\n* Ona jednim tvitom zaradi više nego Tramp za celu godinu


Potrebno redovnije plaćanje doprinosa - www.mrkonjic-grad.com\nPotrebno redovnije plaćanje doprinosa\nNa području mrkonjićke opštine zdravstveno osiguranje ima 17.724 osiguranika kojima se uplaćuju doprinosi. U cjelini gledano, to je zadovoljavajući broj, ako se zna da na području mrkonjićke opštine ima oko 22.500 stanovnika.\nOvo su podaci poslovnice Fonda zdravstvenog osiguranja RS u Mrkonjić Gradu.\n- Da bi se riješili problemi u oblasti zdravstvenog osiguranja i prevazišle poteškoće u zdravstvenoj zaštiti na području mrkonjićke opštine potrebno je obezbijediti da svi subjekti redovno vrše uplatu doprinosa za zdravstveno osiguranje - rekla je šef poslovnice Fonda u Mrkonjić Gradu Olgica Đurđević.\nOna napominje da Fond zdravstvenog osiguranja realizuje projekat prevencije masovnih nezaraznih bolesti, te prevenciju karcinoma dojke.\n- Projekat predviđa da se besplatno pregledaju sve žene koje imaju od 40 do 60 godina, ali i mlađe žene koje imaju neki od rizičnih faktora. Projekat će se u kontinuitetu realizovati dvije godine - rekla je Đurđevićeva.\nOna je naglasila da za osiguranike koji su oboljeli od karcinoma i kojima je neophodna terapija zračenjem, Fond je pojednostavio proceduru odlaska na terapiju u Institut za onkologiju Srbije.\nNaime, onkološki konzilijum ovoga instituta svakih 15 dana dolazi u Banju Luku i Bijeljinu i zajedno sa članovima domaćeg onkološkog konzilijuma donosi odluku o zračenju terapijom i zakazuje termin terapije.\nNa taj način pacijenti su pošteđeni da dva puta odlaze u Institut za onkologiju Srbije. Osim toga, pacijenti više ne moraju sami da podnose zahtjev komisiji za odobrenje zračenja, već to čini služba Fonda zdravstvenog osiguranja RS.\nFond zdravstvenog osiguranja RS prošle godine za izvršene usluge primarne zdravstvene zaštite Domu zdravlja "Dr Jovan Rašaković" u Mrkonjić Gradu doznačio je 1,624 miliona maraka. Za troškove lijekova za osiguranike sa područja mrkonjićke opštine Fond je izdvojio 544.000 maraka.


Koordinaciojom i saradnjom protiv terorizma u regionu | Republika Srpska\nNaslovna Bosna i Hercegovina Koordinaciojom i saradnjom protiv terorizma u regionu\nKoordinaciojom i saradnjom protiv terorizma u regionu\nTerorizam ne poznaje granice, zbog čega je koordinacija i saradnja zemalja neophodna u borbi protiv ove globalne prijetnje, poručeno je danas u Sarajevu na otvaranju radionice o nacionalnoj koordinaciji i regionalnoj saradnji u borbi protiv terorizma u jugoistočnoj Evropi. Ministar bezbjednosti BiH Sadik Ahmetović upozorio je da je region jugoistočne Evrope izložen terorističkoj prijetnji u obimu sa kojim se zemlje pojedinačno teško mogu boriti vlastitim sredstvima, zbog čega odgovor na te prijetnje ultimativno traži zajedničko sistemsko i koordinisano djelovanje.\n„Kako u cijeloj Evropi, tako i u njenom jugoistočnom dijelu, svjedoci smo razvijanja relativno novog oblika terorizma, takozvanog domaćeg terorizma, koji za osnovu ima jedinstvenu terorističku ideologiju, dok su modaliteti i ciljevi djelovanja različiti od zemlje do zemlje“, istakao je Ahmetović.\nPrema njegovim riječima, jugoistočna Evropa je na dobrom putu izgradnje sistema koji će omogućiti postizanje pune stabilnosti i bezbjednosti, a kao primjer naveo je organizovanje zajedničkih konferencija i potpisivanje bilateralnih sporazuma o policijskoj saradnji.\nUkazujući na značaj regionalne saradnje u borbi protiv terorizma i drugih vidova organizovanog kriminala, generalni sekretar Savjeta za regionalnu saradnju (RČ) Hido Biščević naglasio je da metode te borbe moraju biti multidisciplinarne.\nOn je dodao da ekonomska kriza i proces tranzicije povećavaju opasnost od terorizma, čega svi u regionu treba da budu svjesni, posebno imajući u vidu put zemalja regiona ka evroatlantskim integracijama.\nDirektor Izvršne direkcije Komisije za borbu protiv terorizma UN Majk Smit upozorio je da je region jugoistočne Evrope ranjiv zbog svoje pozicije i zbog jako puno krivičnih aktivnosti koje se na njegovom području dešavaju.\nOn je ocijenio da zemlje regiona imaju dobre mehanizme borbe protiv terorizma, dobre zakone, relevantne agencije i jedinice koje se time bave, ali da je potrebno ojačati međudržavnu saradnju u borbi protiv kriminala i terorizma.\n„Svaka zemlja pojedinačno treba da vodi računa o unutrašnjoj saradnji među različitim ministarstvima i agencijama te saradnji sa lokalnom zajednicom kako bi se unaprijedila borba protiv kriminala i terorizma“, zaključio je Smit.\nDomaćini dvodnevne radionice, kojoj prisustvuje više od 100 zvaničnika uključenih u koordinaciju nacionalnih protivterorističkih aktivnosti, su Ministarstvo bezbjednosti BiH i RČ.


SPREMITE SE DA VIDITE ŠTA JE PRAVA SIROTINJA\nIzvor: nova.rs/Tanjug /Lokalne novine | Obrenovac, 30.10.2020.\nDo 15. maja ćemo znati šta od imovine imaju ministri\nFoto:TANJUG/VLADA REPUBLIKE SRBIJE/SLOBODAN MILJEVIC/an\nU Srbiji ima oko 30.000 funkcionera, ali taj broj nikada nije fiksni, s obzirom na to da je sada prošao novi izborni ciklus i da se svi novi javni funkcioneri još nisu prijavili, a da su u međuvremenu nekima prestale javne funkciije, kažu u Agenciji za sprečavanje korupcije.\nUbuduće će javni funkcioneri vanredne izveštaje o imovini podnositi do 15. maja.\nPredstavljajući rešenja iz novog Zakona o sprečavanju korupcije, koji je počeo da se primenjuje od 1. septembra, Jasmina Ćirković iz Agencije za sprečavanje korupcije rekla je da je novim zakonom preciziran i pojam povezanog lica sa javnim funkcionerom.\nOn, objašnjava, uključuje krvne srodnike, ali i svako drugo pravno ili fizičko lice koje se moze smatrati interesno povezanim sa javnim funkcionerom.\nTako je navela da se to odnosi na privredno društvo u kome javni funkcioner ima udeo ili akcije, kao i na kumove javnih funkcionera, braću i sestre od tetke, teču, snahu, devera, tasta i taštu.\nAgencija u slučajevima sukoba interesa, kaže Ćirković, postupa po službenoj dužnosti, ali i po prijavama fizičkih ili pravnih lica.\nNavela je da je propisana obaveza za javnog funkicinera da bez odlaganja, a najkasnije u roku do pet dana, pismeno obavesti Agenciju i neposrednog pretpostavljenog ako ima sumnju da postoji sukob interesa ili ako zna da postoji situacija sukoba interesa.\nĆirković je navela da u novom zakonu ima dosta izmena kada je reč o članstvu i funkciji u političkoj stranci.\nTako je rekla i da javni funkcioneri mogu da budu u političkoj stranci ako to ne ugrožava nepristrasno vršenje njihove javne funkcije, ali da im je zabranjeno da koriste javne resurse za promociju političke stranke, što je bilo i ranije rešenje.\nNovim zakonom je, naime, preciziran pojam javnog resursa, a Ćirković navodi da se zabrana odnosi na korišćenje javnih resursa u svrhu javnog predstavljanja učesnika u izborima, pozivanje birača da za njih glasaju, odnosno da bojkotuju izbore.\nDodala je da je zabranjeno korišćenje javnih resursa za druge vidove političkih aktivnosti kao što su rad sa biračima, organizovanje i održavanje skupova, promocija, izrada i podela reklamnog materijala, poličko oglašavanje, istaživanje javnog mnjenja, medijske, marketinške, konsultantske usluge i sprovođenje odluka za stranačke aktivnosti.\nĆirković je istakla da je u poslednjoj izbornoj kampanji, zbog povrede zakona, Agencija izrekla meru upozorenja direktorki škole koja je službene prostorije dala jednoj političkoj stranci za promociju.\nNavela je i da je jednom lokalnom funkcioneru izrečena mera javnog objavljivanja preporuke za razrešenje sa javne funkcije, jer je kao nosilac izbore liste za potrebe snimanja predizbornog spota koristio prostorije javnog preduzeća, ali da mu je javna funkcija prestala posle izbora.\n“Imali smo ranije situaciju kada je bivša ministarka tokom zvanične posete jednom rudniku tu posetu iskoristila da javno za televiziju, pred okupljenim građanima priča o svojoj političkoj stranci. I to je bila povreda zakona”, kaže Ćirković. I po novom zakonu su javni funkcioneri dužni da uvek nedvosmisleno predoče javnosti da li iznose stav organa čiji su funkcioneri ili stav političke stranke.\nTakođe, ostalo je rešenje i da su iz te obaveza izuzeti narodni poslanici, poslanici u Skupštini AP Vojvodine, odbornici i predsednik Republike, kao neposredno izbarani organi. Novina je da je javnim funkcionerima zabranjeno da zlouptrebe informacije do kojih su došli tokom vršenja javne funkcije, ako one nisu dostupne javnosti.\nUvodi se nova zabrana da javni funkcioner ne sme da savetuje pravna i fizička lica o pitanjima u vezi sa javnom funkcijom na kojoj se nalazi, osim ako je na to obavezan.\nJadranka Pavličić iz Agencije za sprečavanje korupcije kaže da je novim rešenjima pomeren rok za podnošenje vanrednih izveštaja o imovini sa 31. januara na 15. maj.\nNavela je da je za neprijavljivanje imovine i lažno prijavljivanje predviđena zatvorska kazna od šest meseci do pet godina, a da je produžen rok zastarelosti za pokretanje prekršajnih prijava na pet godina.


Sa obilježavanja 66-ogodišnjice postojanja NATO-a, Podgorica, 4. april 2015.\nPosljednja istraživanja u kojima je zabilježen značajan skok podrške javnog mnijenja za članstvo Crne Gore u NATO, izazvala su iznenađenje i kontroverze u javnosti. Protivnici NATO integracija vjeruju da se radi o netačnim podacima koji su plasirani u propagandne svrhe dok pristalice pokušavaju da ponude moguće odgovore.\nZa one koji prate političke i društvene procese u Crnoj Gori teško je objašnjiv drastičan skok podrške učlanjenju Crne Gore u NATO, što su pokazala istraživanja javnog mnijenja agencija Ipsos i Damar, a koje je predstavio vladin Komunikacioni tim za članstvo u NATO. Na direktno pitanje zašto raste podrška članstvu u NATO Stevo Muk iz Instituta Aleternativa je kratko odgovorio:\n"Ja imam odgovore na neka pitanja. Na to vaše pitanje nemam."\nPozivajući se na posljednje istraživanje javnog mnijenja Komunikacioni tim je saopštio da je u posljednjih pet mjeseci povećan broj pristalica za NATO za 10 odsto, dok je drugo istraživanje pokazalo povećanje podrške za preko pet odsto.\nIstovremeno, istraživanja su pokazala da je blago smanjen broj protivnika učlanjenja u NATO. Tako istraživanje IPSOS-a pokazuje da bi se na eventualnom referendumu 47 odsto građana izjasnilo za članstvo u NATO, dok bi 41 odsto bilo protiv.\nPrema istraživanju agencije Damar 41,6 odsto podržava priključenje NATO savezu, a 39,7 odsto je protiv. Momčilo Radulović, generalni sekretar Evropskog pokreta vidi uzroke u pojačanoj kampanji za članstvo u NATO i angažmanu političkih partija.\n"Vrlo je značajna jedna činjenica da do sada nismo imali veći partijski angažman partija na vlasti na terenu u vezi sa pitanjima podrške NATO", navodi Radulović.\nNa drugoj strani Stevo Muk vidi problem što o nekom političkom procesu građani ne donose odluke sagledavajući sve argumente, već na osnovu sugestija političkih autoriteta, a to se, izgleda, ponavlja i u odnosu na pitanje članstva u NATO.\n"Ne veseli me što u ovoj zemlji još uvijek, da ne kažem dominantno ali uglavnom, svijest ljudi i odluku o nekim važnim pitanjima može da promijeni samo i jedino politički autoritet u vidu vođe neke stranke. Bio to Đukanović ili neki lider opozicije", navodi Stevo Muk.\nZlatko Vujović iz Centra za monitoring je ukazao da je godinama unazad postojala skoro jednaka podjela u javnosti na protivnike, podržavaoce i one koji nemaju mišljenje o članstvu u NATO. Međutim, u posljednje vrijeme je počela borba za privlačenje onih koji nemaju mišljenje.\n"Sada dobijamo odgovor ko je u toj borbi za neodlučne glasove uslovno rečeno uspješniji. Ako je suditi po ovim istraživanjima, očigledno je da oni koji su za NATO imaju više uspjeha kada govorimo o borbi za one koji nisu imali stav", riječi su Vujovića.\nMilica Kovačević iz Centra za demokratsku tranziciju vjeruje da je uzrok u kampanji promjena u načinu komunikacioje.\n"Mislim da se u posljednjih par godina jako promjenio način komunikacije. Tako da mislim da se kvalitet komunikacije poboljšao, mislim da je kampanja 2015. godine bolja od svake prethodne", kaže Kovačević.\nTreba reći da navedenim podacima o povećanju podrške članstvu u NATO ne vjeruje Pokret za neutralnost. Marko Milačić smatra da su podaci nekredibilni, jer je za samo nekoliko mjeseci broj protivnika NATO pao za 17 odsto.\n"Njima se uopšte ne može vjerovati. Pogotovo upada u oči podatak da je za pola godine procentno broj oponenata NATO integracijama, po njihovom sada, pao za 17,5 odsto. To je nevjerovatno i prosto u našoj javnosti nije se desio ni jedan događaj da bi za pola godine tako drastično bio spušten procenat oponenata NATO integracijama, što dovoljno govori i navodi na sumnju u kredibilitet ovih podataka i istraživanja", ističe Milačić.\nI Milutin Đukanović, čija se stranka Nova srpska demokratija protivi NATO integracijama, ne vjeruje rezultatima objavljenih istraživanja.\n"Očigledno je cilj tih istraživanja da se utiče na javno mnijenje. Pogotovo ova istraživanja oko NATO pakta. Svi smo svjedoci, krećemo se među građanima i dobro znamo kakav je stav građana prema NATO paktu i istraživanja, sigurni smo, ne odslikavaju pravo raspoloženje građana", tvrdi Milutin Đukanović.\nNavedenim istraživanjima obuhvaćeni su i razlozi koji motivišu ispitanike da budu za ili protiv učlanjenja u NATO. Tako protivnike učlanjenja u NATO generalno vode emotivni razlozi, dok su pristalice učlanjenja, uglavnom, vođene racionalnim ekonomskim i bezbjednosnim razlozima.\nProtivnici NATO saveza navode bombardovanje Srbije i Crne Gore, vjerovanje da je NATO uvijek bio protiv slavenskih zemalja i da bi Crna Gora bila meta terorista. Smatraju da Crnoj Gori ne prijeti nikakva opasnost, te ocijenjuju da bi Crna Gora bila obavezna da šalje vojnike na strana ratišta.\nNa drugoj strani pristalice učlanjenja Crne Gore u NATO, kao najvažnije razloge ističu da će NATO biti garant očuvanja suvereniteta Crne Gore i garant da se na Balkanu neće ponoviti krvoproliće. Uz to se navodi povećanje ulaska inostranog kapitala u zemlju i pojačana efikasnost sistema odbrane nakon pristupanja NATO savezu.


Ekrem Tucaković je završio Gazi Husrev-begovu medresu i Fakultet perzijske književnosti te okončao magistarski studij iz književnohistorijskih nauka na Filozofskom fakultetu Univerziteta u Sarajevu. Dobitnik je nagrade “Najbolji prevodilac” u 2003. godini. Od 2006. je uposlenik Rijaseta, kao urednik portala islamskazajednica.ba; od 2009. rukovodilac Rijasetove Službe za odnose s javnošću, a od 1. aprila 2015. glavni i odgovorni urednik Preporoda. Doktorirao je iz oblasti sociologije na temu odnosa Islamske zajednice s javnošću. Odgajamo li mlade poltrone ili ponosne Bošnjake muslimane?\tMaj 17, 2017 Objavljeno u\nUvodnik: Nadživjeti domaće izdaje\tMar 02, 2017 Objavljeno u\nStranica 1 od 6 PočetakPrethodna123456SljedećaKraj Mišljenja


Nagradni konkurs EuroMjuza – Neka se čuje i tvoj glas – Info Aktivist\nNagradni konkurs EuroMjuza – Neka se čuje i tvoj glas\nDelegacija Evropske unije u Srbiji raspisala je nagradno muzičko takmičenje EuroMjuza, sa idejom da podrži i predstavi široj javnosti talentovane ljude koji vole evropsku muziku. Iz dobro poznatih razloga Evrovizija se ove godine ne održava, a takmičenje EuroMjuza koje se odvija na instagramu je jedan od načina da uživamo u omiljenim evrovizijskim hitovima.\n„Ako slušaš i voliš da pevaš evropsku muziku, imamo vrlo zanimljiv predlog za tebe. Snimi video sa jednom od pesama sa Evrovizije ili sa područja zemalja članica EU i osvoji vaučer u vrednosti od 1.000, 500 ili 250 evra za muzičku opremu“ poruka je učesnicima.\nKako bi neko učestvovao/la na takmičenju treba da uradi sledeće:\nPublika glasa za svog favorita na instagramu.\nGlasanje se završava 3. juna u 23:59, kada će biti napravljen presek – ukupno sedam videosnimaka sa najvećim brojem lajkova (glasova) ulazi u finale koje će se održati u Beogradu, u nedelju 7. juna.\nFinale će biti uživo emitovano na FB stranici @EUSrbija. Tokom finalne večeri, finalisti će biti u prilici da uživo izvedu pesmu koja im je omogućila ulazak u finale. Polovina glasova dolazi od publike koja će moći da glasa za svog omiljenog izvođača putem FB stranice, a drugu polovinu predstavljaju glasovi žirija.\nnagrada: vaučer u vrednosti od 1.000 EVRA za muzičku opremu\nnagrada: vaučer u vrednosti od 500 EVRA za muzičku opremu\nnagrada: vaučer u vrednosti od 250 EVRA za muzičku opremu\nSvi finalisti dobiće utešne nagrade.\nDetaljna pravila konkursa\nGrad Pirot Konkursi Opština Bujanovac Opština Dimitrovgrad Opština Vladičin Han\nPrevious Post:Četiri potvrđena slučaja korone u bujanovačkom kraju\nNext Post:U Vranju još četvoro pozitivno na koronu


Danijel Server, profesor na Univerzitetu Džons Hopkins u Vašingtonu (Foto: Medija centar Beograd)\n"U načelu, nisam pristalica bojkota, ali razumem da je u ovom slučaju opozicija identifikovala neke stvarne nedostatke u demokratskom okruženju, posebno nedostatak slobode medija i nezavisnog pravosuđa. To su faktori koji su doveli do bojkota i oni su narušili ovu pobedu", izjavio je Server.\nServer o izborima u Srbiji: Ubedljiva ali umrljana pobeda\nGlas Amerike: Da li će bojkot i stav dela opozicije - da učešće na izborima nije bilo moguće zbog neravnopravnih uslova - imati neki dugoročni efekat?\nDanijel Server: Pitanje je da li će predsednik Vučić imati ozbiljnog konkurenta kada se bude kandidovao za novi mandat. To je sledeća prilika za opoziciju i nadam se da će je iskoristiti da se ujedini oko snažnog kandidadta i takmiči čak i ako uslovi ne budu mnogo bolji, a ne vidim kako će biti bolji, jer - iskreno - Vučić ne oseća nikakav pritisak da pruži veću slobodu medija, učini pravosuđe nezavisnijim ili popravi brojne druge stvari koje treba popraviti u Srbiji. Evropska unija je delimično odustala od svoje odgovornosti, Amerikanci snažno podržavaju predsednika Vučića i njegove teritorijalne aspiracije u pogledu Kosova, tako da ne vidim odakle bi potekao pritisak.\nGlas Amerike: Nevladine organizacije za ljudska prava i medijske slobode konstatuju nazadovanje u toj sferi u Srbiji, koja je u najnovijem izveštaju američke organizacije Fridom Haus o zemljama u tranziciji nazvana "hibridnim režimom." Pojedini predstavnici opozicije i analitičari već dugo iznose ocene da Amerika i EU ne reaguju na te negativne pojave i "gledaju kroz prste" predsedniku Vučiću zato što se nadaju da će on postići sporazum o normalizaciji odnosa sa Kosovom. Ukoliko je tako, da li mislite da će Vučić postići dogovor koji se od njega očekuje?\n"Ako se u Beloj kući budu koncentrisali na ekonomska pitanja, posebno uklanjanje necarinskih trgovinskih barijera i implementaciju tehničkih sporazuma koje su već postignuti, 100 odsto bih podržao dogovor u tim oblastima", kaže Danijel Server.\nServer: Milošević je prvo srušen na biralištu\nServer: Preostalo im je da se organizuju za predsedničke izbore. To je sledeće veliko politički takmičenje. Razumem da se utakmica ne igra pod jednakim uslovima, ali to nije bio slučaj ni kada je Milošević poražen, a on je prvo poražen na biralištima - ne samo na ulici. Prvo je poražen na biralištu, a onda na ulici. Mislim da opozicija u Srbiji, ako želi da bude ozbiljan faktor u budućnosti zemlje, mora da izabere političko takmičenje gde misli da može da pobedi - a to su predsednički izbori.


PROGRAMA EKONOMSKIH REFORMI: Mali i Čadež pozvali privrednike da daju svoje predloge za efikasnije poslovanje\nPrivredna komora Srbije i Ministarstvo finansija\n11.12.2018. 16:30h 11.12.2018. 16:41h\nPrivredna komora Srbije i Ministarstvo finansija organizovali su prezentaciju Programa ekonomskih reformi i preliminarne liste strukturnih reformi 2019-2021, koje će, kako je istakao Marko Čadež, predsednik PKS doprineti daljem unapređenju privrednog ambijenta i stvaranju povoljnijih uslova za lakše, bolje, efikasnije, transparentnije i, uz manje troškove, konkurentnije poslovanje naših kompanija.\nČadež i ministar finansija Siniša Mali pozvali su predstavnike kompanija da daju svoje predloge kako bi Program ekonomskih reformi bio što kvalitetniji, primenljiviji, donet u dijalogu sa poslovnom zajednicom. “A što naše reforme budu uspešnije, strategije, politike i mere koje budemo donosili efikasnije i usklađenije sa standardima i principima razvijenih evropskih ekonomija, bićemo ne samo bliži pozitivnim ocenama Brisela, već će nam okruženje biti podsticajnije za poslovanje i velikih i malih i srednjih preduzeća, za razvoj preduzetništva, za primenu inovacija”, istakao je Čadež na skupu u Palati Srbija.\nfoto: TANJUG - Rade Prelić\nOd 2012, kada je Srbija postala kandidat za članstvo u EU, zaključno sa 2017. naš robni izvozni učinak na svetskom tržištu povećan je za 72,3 odsto, a u zemlje EU za 85,6 odsto uz smanjenje deficita u robnoj razmeni sa evropskim zemljama za 40,3 procenta, istakao je Čadež.\nUkazao je na značaj elemenata reformskog paketa, a to je sektorski pristup prilikom donošenja nove strategije industrijskog razvoja i industrijske politike, razvoj digitalne ekonomije, ulaganje u ljudski kapital.\nPredsednik PKS je podsetio da je proteklih dana u parlamentu usvojen paket zakona, kao rezultat unapređenog dijaloga vlade i privrede i razumevanja za inicijative Privredne komore Srbije u procesu zastupanja interesa svojih članica.\n„Izmenama Zakona o naknadama za korišćenje javnih dobara, neke od ovih dažbina su ukinute, smanjeni su njihovi iznosi ili su promenom način obračuna umanjeni troškovi za proizvođače više desetina pojedinačnih proizvoda. Po Zakonu o ulaganju, izjednačene su domaće i strane kompanije: i domaće su oslobođene carina pri uvozu mašina koja predstavLjaju ulog u osnovni kapital. Uz ukidanje praga za marketinške troškove kompanija, izmena zakona o porezu na dobit, uvažena su naša i zalaganja PKS za podsticaje, odnosno olakšice privredi na ime ulaganja u inovacije, istraživanje i razvoj“, objasnio je Čadež.\nMinistar finansijaSiniša Mali rekao je da je Program ekonomskih reformi najvažniji dokument za koordinaciju ekonomskih politika i strukturnih reformi od 2019. do 2021. godine i da Vlada Srbije namerava da u naredne tri godine nastavi dosadašnju politiku visokog rasta BDP-a koji će do kraja ove godine, kako se očekuje, biti 4,4 odsto.\nMinistar je naglasio da će u sprovođenju najvažnijeg dokumenta u naredne tri godine Vlada uvažiti mišljenje privrede, kao što su zajednički radili i na setu zakona koji je prošle nedelje usvojen u parlamentu.\n„U naredne tri godine ići ćemo ka merama koje će pospešiti rast BDP-a još agresivnije“, poručio je Mali. Za narednu godinu, naveo je ministar finansija, planiran je rast od 3,5 odsto BDP-a, ovu godinu će, treću za redom, budžet biti u suficitu, i to 0,6 odsto BDP-a, a sledeće godine ići će se na još veći suficit. Među ciljevima su i dalje smanjenje učešća javnog duga u BDP-a, koji danas iznosi 54,1 odsto, kao i dalji rast stranih direktnih investicija, koje su ove godine dostigle 2,6 milijarde evra. Mali je rekao i da će se nastaviti sa otvaranjem novih fabrika i zapošljavanje mladih, i istakao da su jasna pozitivna kretanja na tržištu rada. Uz mere koje će pospešiti rast BDP-a su i čvrst kurs i stabilna inflacija, dodao je Mali.\nPrivrednici svoje predloge na Program ekonomskih reformi 2019-2021 dostaviće udruženjima PKS nakon čega će biti prosleđeni Ministarstvu finansija.\nČADEŽ O PODIZANJU TAKSI: Odluka Prištine politička i nerazumna! Ovako nešto još nije viđeno u regionu!\nMARKO ČADEŽ: Podrška Nemačke razvoju dualnog obrazovanja u Srbiji!\nMINISTAR MALI: Do kraja godine rast BDP 4,4 odsto\nEkonomske reformeMarko ČadSiniša MaliPKSEU


FoNet portal :: Pretraga / tagId=29257\nTag: INFRASTRUKTURA, Pogodaka: 44\nŠteta 600 milijardi dolara\nŠteta koju je Ukrajina do sada pretrpela zbog ruske invazije dostigla je između 564 i 600 milijardi dolara, saopštila je danas Kijevska škola ekonomije.\nOfanziva grupa za istok\nGeneralštab Oružanih snaga Ukrajine saopštio je jutros da Rusija završava stvaranje ofanzivne grupe u istočnom delu Ukrajine, javlja Interfaks Ukajina.\nObustavljaju se projekti u RS\nVlada Nemačka obustaviće pripremu četiri infrastrukturna projekta u Republici Srpskoj u iznosu od 105 miliona evra, potvrđeno je Radiju Slobodna Evropa iz Ministarstva spoljnih poslova Bosne i Hercegovine.\nVratiti Mladenovcu privredu\nFunkcioneri Socijalističke partije Srbije (SPS) Aleksandar Antić i Nikola Nikodijević poručili su danas u Mladenovcu da se toj beogradskoj opštini mora vratiti privredna aktivnost, ali da se to može omogućiti samo uz poboljšanje saobraćajne i komunalne infrastrukture, za šta je neophodna snažna podrška i rada i Republike, saopštio je SPS.\nPelješki most u julu\nHrvatska namerava da svečano otvori Pelješki most između 19. i 21. jula u prisustvu visoki evropskih zvaničnika, javila je danas agencija Hina iz Brisela, pozivajući se na izvor u Evropskoj komisiji.\nNuklearni sukob nezamisliv\nGeneralni sekretar UN Antonio Gutereš ocenio je danas na hitnoj sednici Generalne skupštine svetske organizacije o Ukrajini da je ideja o nuklearnom sukobu "jednostavno nezamisliva".


Vlada Crne Gore usvojila mjere za podršku privredi usljed krize izazvane epidemijom korona virusa | BDK Advokati\nVlada Crne Gore usvojila mjere za podršku privredi usljed krize izazvane epidemijom korona virusa\nBDKnowledge, Newsletter, COVID-19 Financial aid\nVlada Crne Gore usvojila je dva seta mjera u cilju suzbijanja negativnih efekata epidemije korona virusa na privredu, kao i na najranjivije kategorije stanovništva. Prvi paket je obuhvatio set hitnih mjera koje su najvećim dijelom usmjerene na ograničavanje budžetske potrošnje u cilju uštede i preusmjeravanja javnih resursa na borbu protiv korona virusa, sa dodatnim mjerama usmjerenim na podršku privatnom sektoru. Drugi paket sadrži konkretne mjere direktne finansijske pomoći i fiskalnih olakšica za privatni sektor i zaposlene. Uz to, Savjet Centralne banke Crne Gore (“Centralna banka“) je prethodno usvojio odluku o privremenim mjerama za ublažavanje negativnih uticaja novog korona virusa na finansijski sistem.\nMoratorijum na otplatu kredita i finansijskih lizinga\nCentralna banka je odobrila opcioni moratorijum od 90 dana na otplatu kredita i finansijskih lizinga. Moratorijum se primjenjuje na banke, kao i na pružaoce finansijskog lizinga i mikrokreditne institucije, uključujući Investiciono-razvojni fond (IRF). Moratorijum je dostupan kako fizičkim, tako i pravnim licima, i odnosi se na sva plaćanja po osnovu kredita – glavnicu, kamatu, zateznu kamatu, kao i naknade za obradu kredita. Centralna banka je objavila da se već u prvih 20 dana primjene moratorijuma (zaključno sa 10. aprilom 2020. godine) ukupno 64434 korisnika prijavilo za moratorijum, što predstavlja 52% svih fizičkih lica korisnika kredita i gotovo 74% privrede. Ukupan iznos kredita za koje je predat zahtjev za moratorijum iznosi 1,23 milijarde eura, odnosno 44% svih kredita u sistemu.\nKorisnici kredita obavještavaju banke o prihvatanju moratorijuma putem elektronske pošte ili u pisanoj formi, dok su banke u obavezi da primijene moratorijum u roku od pet dana od tog obavještenja. Korisnik kredita takođe mora obavijestiti svog poslodavca o moratorijumu, i poslodavci moraju obustaviti sva plaćanja koja se odnose na otplatu kredita u roku od pet dana od prijema obavještenja. Za moratorijum se može prijaviti u bilo kom trenutku tokom, sve do donošenja odluke Centralne banke o prestanku važenja navedene odluke.\nTokom trajanja moratorijuma, banke ne smiju obračunavati zateznu kamatu na dospjele rate kredita, pokretati izvršni postupak, preduzimati bilo koju drugu mjeru za naplatu potraživanja, niti reklasifikovati kredit u nižu klasu. Banke će, međutim, obračunavati kamatu tokom trajanja moratorijuma i istu kapitalizovati po njegovom prestanku. Period otplate kredita će se produžiti za period trajanja moratorijuma i banke će korisnicima dostaviti nove planove otplate, bez potpisivanja aneksa ugovora o kreditu.\nMoratorijum na plaćanje poreza i carina\nVlada je odobrila moratorijum u trajanju od 90 dana, na zahtjev korisnika, na plaćanja poreza na dohodak, doprinosa na zarade, kao i reprogramiranih poreskih obaveza. Moratorijum je dostupan privrednim društvima u privatnom sektoru, društvima u većinskom državnom vlasništvu koja posluju na tržišnim principima, kao i preduzetnicima, koji nisu u stanju da izmire svoje poreske obaveze kao posljedica negativnih efekata epidemije korona virusa na njihovo poslovanje. Poreski obveznici koji posjeduju digitalni sertifikat mogu se prijaviti za moratorijum posredstvom platforme ePortala Poreske uprave, dok se ostali obveznici mogu prijaviti putem mejla ili pošte, i nije potrebno da pokažu postojanje negativnih efekata epidemije na poslovanje kako bi ostvarili pravo na moratorijum.\nVlada je, takođe, odobrila beskamatni moratorijum u trajanju od 60 dana na izmirenje carinskog duga i plaćanje PDV-a na uvoz roba, koji dospijevaju u aprilu i maju, za one obveznike koji su bili primorani da obustave poslovne aktivnosti zbog epidemije korona virusa, uz obezbjeđenje bankarske garancije u iznosu dugovanja. Osim toga, Poreska uprava će vršiti povraćaj PDV-a u roku od 45 dana, umjesto zakonom propisanih 60 dana.\nMoratorijum na plaćanje zakupnine državi kao zakupodavcu\nDržavne institucije koje izdaju u zakup državnu imovinu odobravaju moratorijum u trajanju od 90 dana na plaćanje zakupnine svim zakupcima, počevši od 1. aprila 2020. godine.\nAvansno plaćanje izvođačima radova na kapitalnim projektima\nVlada je zadužila Upravu javnih radova i Upravu za saobraćaj da omoguće avansno plaćanje izvođačima radova i izvršiocima usluga angažovanim na započetim kapitalnim projektima, na njihov zahtjev, uz obezbjeđivanje bankarske garancije. Cilj ove mjere je da obezbijedi likvidnost izvođača radova i pružaoca usluga, kao i da omogući kontinuitet izvođenja radova na kapitalnim projektima.\nSubvencije za radna mjesta u privatnom sektoru\nVlada je usvojila paket subvencija sa ciljem očuvanja postojećih radnih mjesta i kreiranja novih, u kompanijama privatnog sektora koje su pogođene Vladinim mjerama za borbu protiv epidemije.\nSubvencije su dostupne preduzetnicima, mikro, malim i srednjim preduzećima, koja nemaju poreskih dugovanja za 2019. godinu, kao i onima koja redovno izmiruju reprogramirane poreske obaveze, i koja nisu prekršila naredbe Ministarstva zdravlja donijete u cilju suzbijanja epidemije korona virusa. Subvencije su dostupne i subjektima osnovanim u 2020. godini, zaključno sa 15. martom 2020. godine. Dostupno je šest kategorija subvencija:\nPrivredni subjekti čiji je rad zabranjen kao rezultat Vladinih mjera mogu dobiti subvenciju u iznosu od 100% bruto minimalne zarade u aprilu i maju 2020. godine za sve zaposlene koji su bili evidentirani u februaru 2020. godine.\nPrivredni subjekti u sektoru turizma čiji rad nije zabranjen, ali im je obim aktivnosti značajno smanjen kao rezultat Vladinih mjera, imaju pravo na subvenciju u iznosu od 100% bruto minimalne zarade u aprilu i maju 2020. godine za sve zaposlene koji su bili evidentirani u februaru 2020. godine. Vlada je objavila spisak djelatnosti koje se kvalifikuju za ovu subvenciju.\nPrivredni subjekti koji posluju u ugroženim djelatnostima imaju pravo na subvenciju u iznosu od 50% bruto minimalne zarade za jedan mjesec za sve zaposlene koji su bili evidentirani u februaru 2020. godine. Za ovu vrstu subvencije se kvalifikuju privredni subjekti u sektorima čiji rad nije zabranjen, ali im je obim aktivnosti značajno smanjen kao rezultat Vladinih mjera (osim turizma), u skladu sa listom djelatonosti koje je Vlada objavila.\nPrivredni subjekti koji nisu smanjivali broj zaposlenih u odnosu na februar 2020. godine, i koji evidentiraju nove zaposlene u periodu od šest mjeseci počev od 1. aprila 2020. godine, imaju pravo na subvenciju u iznosu od 70% bruto minimalne zarade za svakog novozaposlenog u periodu od šest mjeseci. Novi zaposleni moraju biti evidentirani kao nezaposlena lica na Zavodu za zapošljavanje Crne Gore u prethodnom mjesecu u odnosu na mjesec za koji se podnosi zahtjev. Subvencije će se isplaćivati za period od šest mjeseci, pod uslovom da se privredni subjekat obaveže da će te zaposlene zadržati u periodu od najmanje 12 mjeseci. Ova mjera se ne odnosi na privredna društva u sektorima finansija, osiguranja, snabdijevanja električnom energijom i gasom, telekomunikacija, snabdijevanja vodom, upravljanja otpadnim vodama, kontrolisanja procesa uklanjanja otpada, državne institucije, lokalnu samoupravu i privredna društva u većinskom vlasništvu države ili lokalne samouprave. Poslodavci koji prekinu radni odnos sa jednim ili više novozaposlenih za koje su dobili subvenciju zarade, i kao rezultat toga imaju manji broj zaposlenih u odnosu na prethodni mjesec, imaće obavezu da vrate subvencije za smanjeni broj zaposlenih za taj mjesec.\nPrivredni subjekti čiji zaposleni koriste pravo na plaćeno odsustvo po osnovu čuvanja djeteta mlađeg od 11 godina zbog zatvaranja vrtića i škola imaju pravo na 70% bruto minimalne zarade za takve zaposlene koji su bili evidentirani u februaru 2020. godine. Njihove zarade će se subvencionisati tokom čitavog trajanja odsustva. Mjera se ne odnosi na državne institucije, lokalne samouprave, kao ni privredna društva u većinskom vlasništvu države ili lokalne samouprave.\nPrivredni subjekti čiji su zaposleni bili u karantinu ili samoizolaciji imaju pravo na 70% bruto minimalne zarade za takve zaposlene koji su bili evidentirani u februaru 2020. godine. Ova mjera se ne odnosi na državne institucije i institucije lokalne samouprave. Subvencija je dostupna za jedan mjesec po zaposlenom, april ili maj, zavisno od toga kada je zaposleni pretežno bio u karantinu ili samoizolaciji.\nPrivredni subjekti će moći da se prijave za subvencije do 15. u mjesecu za prethodni mjesec posredstvom novog elektronskog servisa implementiranog na Portalu Poreske uprave Crne Gore (ePrijava), koji subjekti već redovno koriste za podnošenje poreskih prijava. Ova platforma će sadržati front-end aplikaciju posredstvom koje će podnosilac zahtjeva biti autentifikovan, moći će da vidi spisak svojih zaposlenih koji su bili evidentirani u februaru 2020. godine, kao i da priloži neophodnu dokumentaciju za određene mjere. Podnosioci zahtjeva će moći odmah da vide da li ispunjavaju uslove u okviru određene mjere, kao i da li su njihove prijave nepotpune ili odbijene, uz instrukcije za podnošenje dodatne dokumentacije i podnošenje dopunjenog zahtjeva. U back-end aplikaciji će se vršiti automatska obrada zahtjeva, uz verifikaciju od strane tima za implementaciju mjera samo one dokumentacije za koju nije moguće izvršiti automatsku obradu.\nDirektna podrška privredi posredstvom IRF-a\nIRF je dizajnirao novu kreditnu liniju u cilju unaprjeđenja likvidnosti preduzetnika, mikro, malih, srednjih i velikih preduzeća do maksimalnog iznosa od 3 miliona eura po korisniku. IRF će kredite odobravati po pojednostavljenoj proceduri, bez naknade, po kamati od 1.5%. Prioritet će imati krediti za nabavku ljekova, medicinske opreme i vozila. Sljedeći prioritet će biti privredni subjekti koji posluju u sektorima proizvodnje, obrade i nabavke hrane i proizvoda za higijenu, a za njima i preduzetnici i mikro i mala preduzeća, kao što su ugostiteljski objekti, zanatske radnje, taksi kompanije, mali prevoznici i male tekstilne radnje, frizeri, privatni vrtići, male prodavnice, kao i drugi preduzetnici čiji je rad zabranjen kao rezultat Vladinih mjera. Oni će dobiti kredite za likvidnost za isplatu zarada svojim zaposlenima za tri mjeseca, na osnovu posljednje isplaćene zarade, a sredstva će biti uplaćena direktno na račun zaposlenih.\nVlada je u okviru drugog paketa mjera najavila da će IRF razviti dodatne instrumente finansijske podrške privredi, i očekuje se da IRF objavi detalje o tim instrumentima u narednim nedjeljama.\nOslobađanja od plaćanja dijela računa struju od strane Elektroprivrede Crne Gore\nDržavna kompanija za proizvodnju električne energije, Elektroprivreda Crne Gore, oslobodiće sve preduzetnike i kompanije u sektoru turizma i sektorima kojima je zabranjen rad zbog epidemije korona virusa od plaćanja fiksnog dijela računa za struju u periodu od tri mjeseca, od 1. aprila do 30. juna 2020. godine.\nOsim toga, u okviru mjera usmjerenih direktno na građane, Elektroprivreda Crne Gore će udvostručiti subvencije na računima za električnu energiju za postojeće korisnike subvencija koji su korisnici materijalnog obezbjeđenja.\nFinansijska podrška za medijski sektor\nVlada je odlučila da finansijski podrži medije zbog njihove ključne uloge tokom epidemije korona virusa. U tom cilju, Ministarstvo kulture najavilo je javni konkurs za raspodjelu sredstava u iznosu od 150.000 eura za kreiranje i proizvodnju sadržaja u dnevnim štampanim medijima.\nAgencija za elektronske medije je prihvatila preporuku Vlade da oslobodi elektronske medije od plaćanja obavezne naknade koju plaćaju Agenciji, za period od sljedeća tri mjeseca. Takođe, na preporuku Vlade, Radio-difuzni centar Crne Gore odobrio je moratorijum u trajanju od 90 dana na plaćanje obaveza prema tom tijelu od strane lokalnih radio i televizijskih emitera.\nPaket podrške za poljoprivredu i ribarstvo\nVlada je kreirala poseban sveobuhvatan set mjera podrške poljoprivredi i ribarstvu, koji, između ostalog, uključuje otkup, smještaj i pomoć u plasmanu viška proizvoda, kao i subvencionisane kredite u iznosu do 20.000 eura, subvencije za doprinose na zarade poljoprivrednika, i druge mjere podrške domaćoj poljoprivredi i ribarstvu.\nUz mjere podrške privredi, Vlada će pružiti direktnu finansijsku pomoć određenim osjetljivim kategorijama građana. Penzioneri sa najnižim primanjima i korisnici materijalnog obezbjeđenja primiće jednokratnu finansijsku pomoć u iznosu od 50 eura po korisniku. Vlada je za tu svrhu opredijelila milion eura.\nNezaposlena lica će primiti jednokratnu finansijsku pomoć u iznosu od 50 eura, dok će korisnici staračkih naknada u sektoru poljoprivrede primiti jednokratnu novčanu pomoć u iznosu od 64 eura po korisniku.


Kabinet: Crnogorski premijer nije zvanično čestitao Dan RS\nPremijer Zdravko Krivokapić nije zvanično čestitao praznik predsjednici Republike Srpske (RS) Željki Cvijanović, kazali su crnogorskoj agenciji MINA iz Kabineta premijera, navodeći da se radilo o privatnom razgovoru.\n“Zvanične čestitke nije bilo, inače bismo je objavili na sajtu Vlade ili na Tviteru. To je bio privatan razgovor premijera sa Cvijanović”, saopštio je Krivokapićev kabinet.\nCvijanović je ranije kazala da je zahvalna Krivokapiću koji je, kako je navela, pozvao i čestitao “sve naše praznike”.\nRS je u subotu obilježila Dan RS, koji je Ustavni sud Bosne i Hercegovine proglasio neustavnim.\nČlan Predsjedništva BiH, Željko Komšić, ocijenio je da se radi o nepoštovanju i odluke Ustavnog suda i same države BiH. Komšić je rekao kako očekuje da će se Vlada Crne Gore “u najkraćem mogućem roku ograditi od čina premijera koji je direktno usmjeren protiv suvereniteta države BiH”.\nDio crnogorske javnosti je tražio izvinjenje Crne Gore narodu BiH, zbog čestitke premijera za koju je javnost saznala tek pošto je predsjednica RS Željka Cvijanović zahvalila Krivokapiću.\nOpoziciona crnogorska Socijaldemokratija je ocijenila da je čestitka “diplomatski skanadal” i izraz “nepoštovanja prijateljske, susjedne države (BiH) i odluka njenih najviših sudskih instanci”.\nSocijalistička narodna partija (SNP) iz aktuelne vladajuće većine smatra da je kritikovanje Krivokapića zbog čestitke “neargumentovano” i navodi da je Dan RS čestitao i bivši predsjednik Crne Gore Filip Vujanović. Vujanović je u saopštenju objasnio da je čestitku povodom Dana RS uputio 2011. godine, i to u odgovoru na poziv da prisustvuje proslavi, a da je Ustavni sud BiH tek 2016. taj praznik proglasio neustavnim.\nKomšić i Džaferović: Čestitke Vučića i Krivokapića povodom neustavnog dana RS odraz nepoštovanja BiH\nZimska služba KJKP 'Rad': Na terenu 39 vozila i 115 radnika\nKS: Ministar zdravstva Haris Vranić pozitivan na koronavirus, nastavlja raditi od kuće


Brnabićeva pozvala građane da odmor provedu u Niškoj banji – Opusti se\nPremijerka je pozvala građane da odmor ove godine provedu u toj banji. Dodala je da je Niška Banja ogroman resurs i da se razmatra kako da se podigne i unapredi kako bi što više turista dolazilo.\n“Pozivam građane da provedu odmor ovde, da novac troše u svojoj zemlji, da tako podižete domaće kapacitete i domaće banje i onda možemo brže da rastemo i razvijamo se”, rekla je Brnabićeva.\n“U okviru Programa Srbija 2025, budžetirali smo 200 miliona evra predviđenih za turističku infrastrukturu i dosta toga će doći u Nišku banju. Hajde zajedno da gradimo i radimo za budućnost”, poručila je premijerka.\nPonosni smo na projekte kao NTP, cilj da mladi ostanu\nPredsednica Vlade je rekla da je izgradnja i otvaranje Naučno-tehnološkog parka u Nišu kruna mandata vlade na čijem je čelu i dodala da će on doprineti tome da mladi i talentovani ljudi ostanu i rade u Srbiji.\n“Svi treba da budemo ponosno što smo pokazali da možemo da takve projekte realizujemo za manje od četiri godine”, rekla je ona odgovarajući na pitanja novinara nakon otvaranja NTP u Nišu.\nNavela je da je to najpre bila ideja, a da je u prvih šest meseci otvoren startap centar na Elektronskom fakultetu u Nišu, a da je izgrađeni Naučno tehnološki park nalepši u ovom delu Evrope i još je počela izgradnja laboratorijske lamele koja će biti otvorena u oktobru.\n“Uradili smo sve što je moglo da se uradi da mladi i pametni ljudi kojih ima dosta u Srbiji ostaju ovde i razvjaju svoje firme. Ovo je kruna mog mandata kao predsednika vlade, zato sam ponosna i presrećna”, rekla je Brnabićeva.\nNova kineska fabrika u Nišu za dalji ekonomski razvoj Srbije


Prevareni radnici iz Srbije i dalje zarobljeni u Slovačkoj, nemaju para ni za hranu ni da se vrate | Novosadski informativni portal 021\nKako pišu "Novosti", agencija "Rasken", posredstvom koje su dobili posao, nije im isplatila zaostale zarade 2. decembra, kako je obećano, a dan pre toga izbačeni su i iz smeštaja u kome su boravili.\n"U agenciji niko ne želi da razgovara s nama. Izbačeni smo iz smeštaja na sneg i minus sedam. Snalazili smo se preko poznanika da obezbedimo kakvo-takvo prenoćište. Hrane nemamo, jedemo jedanput dnevno", kaže sagovornik "Novosti" i dodaje da su u stalnom kontaktu s predstavnicima naše ambasade koji su im obećali da će se založiti da naplate zarađeni novac.\n"Kada smo odlazili u agenciju i raspitivali se o isplati ponašali su se prema nama kao prema životinjama. Vratila sam se jer više nisam imala šta da jedem, ali problem je u tome što je mnogo ljudi ostalo tamo, i oni su zaista ugroženi", navela je Vesna za "Novosti".\n"Neki su počeli da kradu po prodavnicama da bi preživeli. Jedan kolega je priveden u policiju, a onda je došao advokat agencije 'Rasken' i čovek je oslobođen. Advokat mu je dao 100 evra da se vrati kući", priča Nikola.\nZamenica ambasadora i konzul su kontaktirali s predstavnicima agencije "Rasken" i dobili usmeno obećanje da će zarade biti isplaćene, ali su ih posavetovali da je najbolje da se radnici vrate u Srbiju.


Svetska ekonomija više ne može da nosi svoje dugove: "Voda iz kante se preliva" - Biznis Telegraf.rs\nSAD se oporavljaju od korona krize, ali prilično sporo. Analitičar Maks Kajzer je već govorio kako Amerika zbog rastućeg javnog duga postaje "banana republika", a on je za godinu dana porastao za 4,2 biliona dolara na ukupno 26,7 bilion dolara.\n- Globalni BDP je otprilike 100 biliona dolara, a iznos imovine koju kupuju vodeće centralne banke širom sveta sada se približava toj cifri i verovatno će je premašiti - kaže Kajzer, i dodaje: "To je kao da sipate vodu u kantu, i ona se puni, a u nekom trenutku, stiže do vrha, počinje da se izliva".\nPrema njegovim rečima, svetska ekonomija ne može više da "nosi dugove", došlo je do zasićenja.\n- Sada će svaki dolar koji štampaju centralne banke ići direktno u inflaciju preko kretanja indeksa potrošačkih cena, i to će izazvati neverovatne socijalne nemire, posebno u zemljama kao što su Sjedinjene Države - zaključuje on.\n23. septembar 2020 | 10:44\nNema on pojma o ekonomiji i novinar nije mogao naći boljeg ekonomistu